text:
Cuanto mas mentira, medida, destruccion y entreguismo?
27 Oktober 2016
Tin hende no ta gusta ora un spiel wordo poni su dilanti, pa asina e mira e realidad. Ni maske cuanto e lo gusta mira algo otro, un spiel no ta gaña y semper e ta revela e berdad. Mirando den un spiel por yuda un hende stop di gaña su mes y acepta e tristo realidad. Awor ban wak kico nos lo mira si nos aplica e sabiduria simpel y practico di para dilanti un spiel riba nos sociedad, uzando e siguiente ehempel.
-
Durante 30 aña di Status Aparte, Aruba su entradanan nacional a crece cada aña, pero tambe su debe nacional. Awendia Aruba tin un debe di 83% (pues di cada florin, 83 cen ta bay pa paga debe) y e la perde su autonomia financiero na 2014. Si Aruba tabata un compania den sector priva, basta dia e ‘shareholders’ (pueblo) lo a retira e gerentenan (e politiconan responsabel) y lo a pone nan personalmente responsabel pa e mal maneho;
-
Na 2013, miyones a wordo gasta na ‘Klinkers’ bou pretexto cu decoracion tabata sinonimo cu ‘bon gobernacion’. Na 2014, henter Aruba a wordo confronta brutalmente cu e aventura ‘Klinkers’, a yuda REDOBLA e debe nacional. Y enbes cu e politico tradicional a siña di esaki, awendia atrobe ‘Klinkers’ ta wordo gespart ‘links en rechts’, pa laga un parti di e pueblo mira ‘unda nan placa ta bay’;
-
Miyones, di cual un parti grandi no tabata presupuesta, a wordo gasta na tur sorto di conferencia ‘Green’, mientras te ainda ningun hende por mira ki beneficio esakinan a trece pa Aruba. Es mas, un bon gerente (mandatario) lo a percura pa di cada un florin gasta, minimal dos ta bini bek. Durante e ultimo 7 añanan, Aruba su ‘Carbon Footprint’ solamente a aumenta cu tanto destruccion di naturaleza, consumo di energia (coriente y gasolin) y e ‘Mehorador’;
-
No tin tereno mas pa construi cas. P’esey tur plannan pa proteha nos naturaleza y medio ambiente, mester wordo hala un banda pa e gobierno ‘Green’. Y keto bay tur sorto di permiso ta wordo duna pa mas hende establece nan mes akinan y awendia hasta ‘refugiadonan’;
-
Medida tras di medida a wordo tuma e ultimo 4 añanan, pa asina reduci kisas e debe nacional, cu e politiconan tradicional a crea cu proyectonan di decoracion, te na 40% na aña 2034 (pues 20 aña di medida). Pero un aña prome eleccion, e gobierno cu a percura cu Aruba perde su autonomia financiero, ta bolbe aumenta e debe existente cu algun biyon mas cu e ‘Black Corridor’, ‘Klinkers’, e ‘Mehorador’ y campañadonan. Pues e ta obvio cu e medidanan lo dura mas cu 20 aña y cu nan lo bira mas pisa;
-
Pa añanan largo, tur hende (incluso e parlamentarionan mes) ta yama nos parlamento un ‘Stempel Parlement’. Asina reconociendo cu nos parlamentarionan tambe ta culpabel di e MEGADEBE, e decadencia di nos sistema democratico y e demas problemanan social. Pues con creibel e ta pa un pueblo consciente kere cu algo lo cambia of mehora, si no cambia e causantenan principal di e desastre;
-
BAZV a wordo introduci pa cubri e deficitnan di AZV. Pero ainda e gastonan di AZV ta subiendo keto bay. AZV a declara cu e lo tin atrobe un deficit e aña aki. Pues mas medida pa pueblo. E presupuesto 2017 a subi cu mas di 63 miyon, pasobra e cantidad di coordinadornan tambe a subi. Nos minister-president tin mas coordinador (113) cu mayoria departamento gubernamental. E la crea su propio ehercito politico banda di e departamentonan cu ta cay bou di su responsabilidad, y asina mes barco tras di barco ta wordo pega. Pues Aruba su interes ta wordo sirbi asina?
Y asina nos por sigui cu mas ehempel. Awor cu bo persona a termina di completa e ehercicio simpel aki di auto reflexion, ainda bo ta kere cu Aruba ta ‘One Happy Island’? Ainda bo ta kere cu esunnan cu a causa e destruccion di nos isla, mientras cu nan tabata enrikeciendo nan mes, tambe por ta esunnan pa trece solucion y alivio. Ainda bo ta kere cu esunnan cu a gaña y manipula bo persona pa asina tanto tempo, lo por ta capaz pa no haci’e di nobo? Pues haci bo mes e pregunta ‘Cuanto mas mentira, medida, destruccion y entreguismo, bo persona kier sigui acepta’?


c: text/html

text:
ORASHON PA ENFERMONAN
ORASHON PA ENFERMONAN
Senjor Hesus,
nos ta kere cu bo ta bibo i resucita.
Nos ta kere cu realmente bo ta presente den Santisimo Sacramento di altar i den cada un di nos. Nos ta alaba Bo,nos ta adora Bo, pasobra bo ta bini serca nos, manera e pan bibo cu a baha for di Shelo. Abo ta plenitud di bida, Abo ta resurecion i bida. Abo ta, Senor, salud di enfermonan. Awe nos kier presenta Bo tur cu ta malo, Bo conoce nan sufrimento den nan curpa i den nan alma. Pa bo no tin distancia, ni den tempo, ni den espacio. Abo ta esun cu eternamente ta presente i Abo conoce nos tur, tur esnan cu ta presente den e lugar aki.Awor Senjor nos ta pidi Bo, pa Bo tene compashon dimi i di nan tambe, pa nos tur por reconoce Bo cu Bo ta bibo den Bo iglesia awe, i nos fe keda renoba i nos confianza den Bo tambe. Nos ta suplica Bo Senjor, tene compashon di esnan cu ta sufri den nan curpa, esnan cu den nan curazon ta sufri, esnan cu den nan alma ta sufri, cu ta rezando awor, cu despues nan lo bai duna testimonio di Bo grandesa i nan lo bai scucha testimonio di bo grandeza di loke Bo ta haciendo pa nan pa Bo Spirito renobador den mundo henter. Tene compashon di nan, desde awor nos ta pidi Bo, Bendishonanan i laga cu hopi di nan bolbe haya salud,cu nan fe por crece i nan por habri na e maraviyanan di Bo amor, pa nan por ta testigo tambe di Bo poder i di Bo compashon. Nos ta pidi Bo Hesus, pa e poder di Bo heridanan santo, pa Bo Santa Cruz i pa Bo sanger precioso.
Curanan Senjor, Sana nan Senjor. Sana nan den nan curpa. Sana nan Senjor den nan curazon cu a sufri tanto inhusticia di bida. Sana nan den nan alma. Duna nan bida na abundancia. Nos ta pidi Bo tur esaki pa intersecion di Mama Maria Santisima, Bo mama, La Birgen di Dolornan ken tawata presente, para cerca di Bo Cruz. Esun cu prome a contempla Bo heridanan i bo a duna nos E pa e ta nos Mama tambe.Abo ta bai revela nos cu ya caba Bo a tuma ariba Bo tur nos dolornan i pa Bo heridanan santo, nos heridadnan ta cura, cual bon Bo conoce. Awe Senjor den fe grandi nos ta presenta Bo tur hendenan cu ta enfermo, cu ta sufri na alma i curpa i a pidi nos orashon, nos ta pidi Bo pa Bo por alivia nan den nan enfermedad i sufrimento, duna nan salud na alma, na nan curazon, na nan alma. Nos ta pidi Bo pa gloria di Nos Tata cu ta na shelo y tur caminda, pa Bo restaura, esnan cu ta scuchando mi suplica den e orashon aki, laga nan despues di mira Bo obranan krese den fe i speranza i ricibi salud na alma, na curazon, na curpa , pa gloria di Bo nomber, pa bo reino por sigui bai mas leu ainda den curazonan pa medio di senjalnan i prodigionan di Bo amor. Tur esaki nos ta pidi Bo Hesus, Tur esaki nos ta pidi Bo Hesus, Tur esaki nos ta pidi Bo Hesus. Pasobra Abo ta Hesus, Abo ta e bon wardador i nos ta Bo carnenan. Nos ta asina sigur di Bo amor, cu ainda sin conoce e resultado di nos orashon cu fe, nos ta bisa Bo, Danki Senjor Hesus pa loke Bo ta bai hasi pa cada un di nos aki. Danki pa e enfermonan cu bo ta liberando i sanando awor aki, pasobra bon tin poder pa hasi esey, i Bo ta bishita nos cu bo misericordia. Danki Hesus pa loke Bo ta bai haci. Nos ta pone nos mes den Bo man awor aki, nos ta pone nos mes den Bo heridadnan santo, cubri nos cu Bo sanger precioso. Amen Amen Amen..
PALABRANAN DI SANASHON
“Dios kier pa nos tur ta sano”
Exo 15:26 El a bisa: Si boso scucha bon loke Ami, SEÑOR, boso Dios, bisa i hasi loke Mi pidi, si boso atene boso na mi mandamentunan i mi leinan, lo Mi spar boso di e enfermedatnan cu Mi a kastiga e egipsionan kune. Ami ta SEÑOR, Ami t’Esun cu ta kura boso.
“Orashon di Moises pa Miriam”
Num 12:10 Apenas e nubia a kita bay for di e tent di enkuentro, cu Miriam tabata tur na kalor: e kalor tabata parse sneu! Ora Aaron a bira wak Miriam, el a mira cu Miriam tabatin lepra.
Num 12:11 Aaron a bisa Moises: Ai shon, no laga nos sufri pa e pica cu nos a hasi den nos lokura.
Num 12:12 No laga pa Miriam ta manera un yiu cu a nace morto, cu a bini riba mundo cu su kurpa mitar putri.
Num 12:13 Moises a grita bisa SEÑOR: Ai SEÑOR, lag’e bira bon atrobe!
“Den Testament Nobo, ta bisto cu Dios kier tur hende sano”
Mat 7:7 Pidi i boso lo risibi; busca i boso lo haña; bati i porta lo habri pa boso.
Mat 7:8 Pasobra ken cu pidi, lo risibi; ken cu busca, lo haña; i ken cu bati, porta lo habri p’e.
“Nos orashon cu FE”
Mat 21:22 Si boso konfia, boso lo ricibi tur loke boso pidi den orashon.
“Presenciadi iglesiaden e asunto di sanashon”
Jacobo 5:14 Tin hende malo serka boso? Lag’e yama ansianonan di iglesia; laga nan resa p’e i hunt’e cu zeta den nomber di Señor.
“Dios kier generalmente patur hende tin salu, integro na alma ,curpa y curazon”
Mat 8:1 Hesus a baha for di riba e seru i un laman di hende a siguie.
Mat 8:2 Anto a sosode cu un homber cu tabata sufri di lepra, a bini serka Hesus, hinka rudia su dilanti i bis’e: Señor, Bo por kura mi, si Bo ke.
Mat 8:3 Hesus a saca su man, mishi kune i bisa: Mi ke, sea kura. Mesora e homber a kura di e lepra.
“Fe profundo”
Mat 8:4 Hesus a bis’e: Mira pa bo no bay conta niun hende kico a pasa, ma bay serka e saserdote si i lag’e wak bo. Ofrese e sakrifisio cu Moises a ordena, pa bo purifikashon. E ora ey tur hende tin prueba cu segun lei bo ta kura.
Mat 8:5 Ora Hesus tabata drenta Kafarnao, un kapitan romano a bay kontr’e i a rog’e:
Mat 8:6 Señor, mi cria ta na cas, benta malo riba kama sin por move; e ta sufri teribelmente!
Mat 8:7 Hesus a contesta: Mi ta bin kur’e.
Mat 8:8 Ma e kapitan a bisa: No, Señor, mi no ta digno pa Bo drenta mi cas, ma djis bisa un palabra so i mi cria lo ta kura.
“Jesus kier y nos kier?”
Mat 8:14 Hesus a bay cas di Pedro i a mira suegra di Pedro drumi malo na kama cu keintura.
Mat 8:15 El a coge man di e suegra tene i e keintura a kita. E suegra a lanta i a kuminsa sirbie.
Mat 8:16 Ora nochi a cera, nan a trece hopi hende cu tabata posee serka Hesus. cu su palabra so E tabata saca e mal spiritunan fo’i nan i E tabata kura tur esnan enfermo.
Mat 8:17 Tur esaki a sosode pa asina e palabranan aki di profeta Isaias keda cumpli:
“Bai hacie”
Mat 10:5 Hesus a manda e diesdos hombernan aki sali bay cu e siguiente instrukshon: No coge caminda di esnan cu no ta hudiu ni drenta siudat di e samaritanonan.
Mat 10:6 Miho boso bay serka e karnenan perdi di pueblo di Israel.
Mat 10:7 Anunsia durante boso biahe: ‘Reino di shelo ta serka!’
Mat 10:8 Kura esnan cu ta malu; lanta mortonan; kura esnan cu tin lepra i saca demoño for di esnan posee. Pornada boso a ricibi, pues duna pornada tambe.
Mar 6:13 Nan a saca hopi demoño for di e hendenan i nan a hunta hopi hende malo cu zeta i kura nan.
“Pone man numa”
Mar 16:17 E señalnan aki lo kompaña kreyentenan: nan lo saca demoño den mi nomber i nan lo papia den lenganan straño;
Mar 16:18 nan lo no sufri ningun daño, si nan coge kolebra cu man of bebe venenu mortal; nan lo pone man riba enfermonan i e enfermonan lo bira bon atrobe.
Mat 8:3 Hesus a saca su man, mishi kune i bisa: Mi ke, sea kura. Mesora e homber a kura di e lepra.
Mar 5:23 i a rog’e masha, bisando: Mi yiu muhe chiki por muri un ora pa otro, por fabor bin pone bo man riba dje pa asina e por kura i keda na bida.
Mar 5:41 Hesus a coge man di e mucha tene i a bis’e: Talita kum, loke ta nifika: Hobensita, Ami ta bisa bo: lant’ariba.
Mar 5:42 Mesora e mucha muhe, cu tabatin diesdos aña, a lant’ariba i a kuminsa cana ront. E hendenan a keda babuka.
Luk 13:11 Ei tabatin un señora cu pa diesocho aña caba tabata sufri di un spiritu cu tabata hasie malo. E tabata cana tur dobla i no por a lanta para regt riba su kurpa.
Luk 13:12 Hesus a wak e i a bis’e: Señora, bo ta libera di bo malesa!
Luk 13:13 El a pone man riba dje i inmediatamente e señora a hisa lomba i a alaba Dios.
“Mishi cu Hesus” (Momento di Comunion)
Mar 5:25 Tabatin un muhe eynan cu ya pa diesdos aña tabata sufri di derame.
Mar 5:26 El a sufri hopi na man di tur sorto di dokter i a gasta tur loke e tabatin. Tog e no a bay niun tiki dilanti; mas bien e tabata bira pio.
Mar 5:27 Komo el a tende di Hesus, el a bin para su tras den e multitut i a mishi cu su paña.
Mar 5:28 Den su mes el a pensa caba: Mishi so mi mishi cu su paña, mi ta keda kura.
Mar 5:29 Mesora e derame a stop i e muhe a sinti cu el a kura di su malesa.
Mar 5:30 Na e mes momentu ey Hesus a ripara cu un forsa a sali for di djE. El a drei wak e multitut i a puntra: Ken a mishi cu mi paña?
Mar 5:31 Su disipelnan a contest’e: Mira kuantu hende ta rondona Bo! con Bo por puntra: ‘Ken a mishi cu Mi?’ 32 Ma Hesus a keda wak ront pa haña e hende cu a mishi kune.
Mar 5:33 E muhe cu tabata sa kico a pasa kune, a cana bin dilanti spanta; e tabata tembla. El a tira su kurpa abou na suela dilanti di Hesus i a kont’e loke a pasa.
Mar 5:34 Hesus a bis’e: Mi yiu, bo konfiansa den Mi a kura bo. bay na pas, bo ta kura di bo malesa.
4 Factornan di”Sanashon”
E persona cuta reza, E persona pa ken nos ta reza, E orashon cu ta wordo bisa, E fe di comunidad.
“Kiko mas lo juda nos pa sanashon?”
Sacramentonan, especialmente Eucaristia,Confeshon y Santa Oleo.
SANTO SACRIFICIO DI MISA E SERVICIO DI SANASHON PA EXELENCIA(por resa pa esaki ora di risibi comunion)
HESUS TA LAGA PA NOS SU MES DEN EUCARISTIA Y SACERDOCIO NET PROME CU SU SUFRIMENTO Y MORTO.
Mat 26:26 Mientras nan tabata kome, Hesus a coge pan; El a gradisi Dios, kibra e pan i duna su disipelnan. Tuma kome, esaki ta mi kurpa, El a bisa.
Mat 26:27 Despues El a coge un kopa di biña, yama Dios danki pa e kopa, pas’e pa nan i bisa: Boso tur bebe for di dje.
Mat 26:28 Esaki ta mi sanger, cu ta konfirma e aliansa,, drama pa hopi hende, pa pordon di pika.
Mar 14:23 Despues El a coge un kopa di biña, yama Dios danki pa e kopa i a pas’e pa nan i tur a bebe for di dje.
Mar 14:24 El a bisa: Esaki ta mi sanger, cu ta konfirma e aliansa;, e sanger cu lo ta drama pa hopi hende.
1Co 11:23 Pasobra ami a ricibi e siñansa aki cu Señor a laga tras i mi a pas’e pa boso. Esta cu riba e anochi cu nan a traishona Señor Hesus, El a coge e pan,
1Co 11:24 yama Dios danki, kibr’e i a bisa: Esaki ta mi kurpa; e ta pa boso. hasi esaki pa boso corda riba Mi.
“Orashon di compromiso net prome cu eucaristia”
Luk 11:1 Un biaha Hesus tabata resa na un sierto luga. Ora El a caba di resa, un di su disipelnan a bis’e: Señor, siña nos resa, manera Huan a siña su disipelnan.
Luk 11:2 Hesus a bisa nan: Ora boso ta resa, bisa: Tata, bo nomber sea santifika; laga bo reino bini.
Luk 11:3 Tur dia, duna nos nos pan di cada dia
Luk 11:4 i pordona nos nos pikanan, pasobra nos ta pordona tur hende cu a falta cu nos; i no laga nos cay den tentashon.
“Agnus Dei Qui Tollis pecata mundi”
Joh 1:29 E dia siguiente Huan a mira Hesus ta bini serka dje. El a bisa: Ata e Lamchi di Dios, cu ta kita pica di mundu!
“Pa mi tin bida”
Joh 6:51 Ami ta e pan bibo cu a baha for di shelu. Si un hende kome e pan aki, e ta biba pa semper. E pan cu Ami lo duna ta mi mes karni, cu Mi ta duna pa mundo haña bida!
Joh 6:52 E ora ey e hendenan a kuminsa diskuti fuertemente cu otro i a bisa: Kon e homber aki por duna nos su karni kome?
Joh 6:53 Hesus a responde nan: Mi ta sigura boso: si boso no kome karni di yiu di hende i bebe su sanger, boso lo no tin bida den boso.
Joh 6:54 Esun cu kome mi karni i bebe mi sanger tin bida eterno i Ami lo lant’e for di morto riba e ultimo dia.
Joh 6:55 Pasobra mi karni ta berdadero cuminda i mi sanger ta berdadero bibida.
Joh 6:56 Esun cu kome mi karni i bebe mi sanger, lo keda den Mi i Ami den dje.
Joh 6:57 Esun cu kome Mi ta biba pa medio di Mi, pasobra Tata cu a manda Mi tin bida i Ami ta biba, pasobra E ta biba.
Joh 6:58 Esaki ta e pan cu a baha for di shelu; E no ta manera e pan cu boso antepasadonan a kome i despues nan a muri tog. Esun cu kome e

robotstxt: allowed

filter: keep


text:
2013 tabata un aña hopi activo pa cu e empleado di Compra N.V. Un idea cu a start di un grupo chikito di empleado awor a crece y bira un cultura den e compania na unda cu Compra N.V. tin un grupo grandi ta participa den cada caminata cu ta wordo organisa.
Compra N.V. sigur ta sostene y apoya tur e empleado aki cu nan decision pa hinca movecion den nan rutina pa asina hiba un bida mas saludabel. Impresionante di mira ta con e grupo ta mas cu mitad di e total empleado di Compra N.V. y tambe con cada empleado a cuminsa trece nan pareha y yiunan pa asina join e trend nobo.
Un parti di e ComprActivo a bay weekend pasa Curacao pa asina atende e famoso Guardian Loop 2013 cu ta wordo organisa pa mas di 30 aña. E tabata un evento exitoso na unda Aruba a wordo bon representa door di varios grupo. Mayoria di premio a wordo gana pa coredor di Aruba cu ta haci nos ainda mas orguyoso di tabata presente den e evento.
Pabien na e grupo ComprActivo y tambe na tur coredor di Aruba cu a bay Curacao. Specialmente un pabien na Paul de Nobrega ; empleado di Compra N.V. cu a gana 3rd place den su categoria y pabien na tur e representantenan di Aruba cu a cay den premiacion. Pabien!


text:
Geplaatst op 08 February 2021 dor di Ministerio Desaroyo Sosial, Labor i Bienestar
WILLEMSTAD – Ministerio di Desaroyo Sosial, Labor & Bienestar (SOAW) ta partisipá ku entrante 9 di febrüari 2021, tur persona ku a pèrdè trabou for di 23 di desèmber 2020 te ku 23 di febrüari 2021 pa motibu di Covid-19, por apliká pa Sosten Laboral te ku 23 di febrüari 2021.
Aplikantenan mester di un 1) sédula bálido, 2) un kuenta di banko riba nòmber di e aplikante, 3) adrès di e banko, 4) number di CRIB personal (preferensial), 5) nòmber i adrès di e kompania kaminda e tabata traha, 6) su último 2 slepnan salarial, 7) su karta di retiro, 8) diploma òf sertifikado (opshonal) i 9) Curriculum Vitae (opshonal).
Si e dokumentonan no ta kompleto despues di 2 siman ku a apliká, ta kanselá e petishon. Meskos ta konta si bo yena bo number di identifikashon inkorekto.
Pa yena e formulario di aplikashon, bishitá www.fondodisosten.org.
Personanan ku mester di yudansa pa yena e formulario, por traha un sita ku helpdesk di SOAW via telefòn 724-5309, WhatsApp 510-7629 òf e-mail sostenemi@fondodisosten.org.


text:
Desishon di FEFFIK ta keda postponé pendiente di Diálogo Nashonal
Geplaatst op 01 June 2018 dor di Ministerio Enseñansa, Siensia, Kultura & Deporte
WILLEMSTAD – Despues di un reunion fruktífero ku a tuma lugá riba 1 di yüni, Minister di Enseñansa, Siensia, Kultura i Deporte, konhuntamente ku Minister Presidènt i Minister di Asuntunan Soshal i di Labor suplente, ta konfirmá ku a yega na e siguiente konsenso ku representantenan di sindikatonan:
Ku e trayekto pa ku FEFFIK no a kana ku enbolbimentu di tur partido; entre otro no tabatin un Diálogo Nashonal;
Ku ta proponé na Konseho di Minister pa suspendé ehekushon di e desishon tumá dia 9 di mei último;
Ta bai un Diálogo Nashonal pa yega na palabrashonnan konkreto kon ta sigui ku e trayekto;
Den e trayekto di Diálogo Nashonal ta tene kuenta i invitá tur “stakeholders”, esta partnernan ku ta relevante pa e proseso di FEFFIK, entre otro hóbennan, mayornan, direktivanan di skol;
Den oranan di atardi di 1 di yüni, despues di un reunion ekstraordinario di Konseho di Minister ta duna e resultado ofisial.


text:
Minister di enseñansa dr. Rudy Lampe e siman aki durante e conferencia di prensa di RED Democratico a papia di loke el a bin ta traha riba dje.
El a cuminsa pa splica cu partido RED dia 30 di mei lo cumpli 18 aña di existencia cu ta nifica “nos por asumi responsabilidad mas grandi pa e pais aki. Nos a demostra di no ta un partido aventurero, pero uno cla pa sirbi interesnan di Aruba.”
Tambe el a papia cu e siman aki ta lansa e programa informativo PEN 2030 (Plan Educacion Nacional). E ta un programa unda expertonan local riba e tema aki lo conscientisa pueblo cu innovacion ta indispensabel. Pa e motibo aki tambe, e mandatario a bisa, cu e ta orguyoso cu RED tin tres candidato di e mundo di enseñansa, cu lo por comparti nan experticio cu pueblo di Aruba.
Un di e proyectonan cu ta pendiente pa e siguiente gobierno ta independisacion di scolnan publico. El a recorda loke cu a pasa den Parlamento na april, 2018 y cual e ta cataloga como un blunder di e organo aki. Den un sesion 20 parlamentario a vota contra independisacion di scolnan publico y solamente Ricardo Croes a vota na fabor di e conseho aki. “Awo a haya rapport di Departamento di Recurso Humano cu ta mustra cu e departamento di Scolnan Publico ta un caos. Si Parlamento tres aña pasa a tuma e decision corecto, e interes di e maestronan lo tabata miho sirbi. Centenares di dossier di personal di scolnan publico (docentenan) no ta actualisa. Pa motibonan politico Parlamento a bay contra, sin preocupa cu interes di e maestronan. Un docente (maestro) satisfecho, ta sirbi nos muchanan di un miho forma,” e mandatario a bisa.
Esaki ta hustamente loke el a propone na 2018, segun e mandatario. E sistema cu el a propone ta igual na tur parti di Reino Hulanda y cual pa motibonan politico a bay contra e proposicion aki. E ta lamenta cu hustamente docente y maestronan den Parlamento manera Jennifer Reyes, Marlon Sneek, Edgard Vrolijk y Sue Ann Ras a bay contra su proposicion. Esaki mientras cu nan tur ta traha pa un Stichting y no den un Scol Publico.
“Nos ta spera cu pueblo duna apoyo na e maestronan riba lista pa traha pa mehora enseñansa na Aruba,” el a bisa.
E docentenan candidato ta Rene Kock, Shandy Dijkhoff y Sherwin Jacobs.


text:
Prome Minister Evelyn Wever-Croes: Negosacionnan di refineria ta na e momento aki den Fase A: GOBIERNO LO PURBA SALI FOR DI CONTRACT CU CITGO
Prome Minister Evelyn Wever-Croes:
Negosacionnan di refineria ta na e momento aki den Fase A:
GOBIERNO LO PURBA SALI FOR DI CONTRACT CU CITGO
Desde e ultimo reunion cu Prome Minister Evelyn Wever-Croes tawata tin cu OFAC na Washington na luna di mei ultimo, e Mandatario principal di nos pais den tur transparencia a bin ta anunciando den tur medio di comunicacion e plan di Gobierno pa cu refineria cu ta consisti den tres fase:
Fase A: PURBA SALI FOR DI E CONTRACT CU CITGO:
Fase B: INTERES DI OTRO OPERADORNAN DEN E REFINERIA:
Fase C: OTRO ALTERNATIVA PA E REFINERIA:
E negosacionnan cu na e momentonan aki ta andando ta di Fase A cu ta pa purba sali for di e contracto cu Citgo. Reunionnan preliminar ta tumando luga pa Gobierno sondia e posibilidad di sali for di e contract aki na un forma mas lihe posibel, ta loke Prome Minister a duna di conoce. Segun e contractnan firma cu Citgo, Gobierno di Aruba mester warda te cu october 2020 pa e ora por pone riba papel cu Citgo no a cumpli cu su palabracion di inverti den rahabilita e refineria.
E contracto cu a wordo firma cu Citgo door di Mike de Meza y e gobierno anterior, ta uno hopi amplio. E partinan di e contracto cu ta deal cu ‘dispute resolution’ ta bastante amplio y ta duna Citgo derecho pa bringa e oponencia di Gobierno di Aruba y nenga di duna Aruba e yabi di e refineria y riba dje hiba Aruba corte pa hopi aña despues di october 2020. Y esaki sigur no ta algo cu ta conbini Pueblo di Aruba por lo tanto Gobierno ta haciendo tur esfuerso pa evita esaki.
Prome Minister Evelyn Wever-Croes a expresa: “Tin espacio pa yega na acuerdo cu Citgo sin cu tin mester 5 pa 6 aña of mas pa asina nos logra haya e yabi di e refineria bek den nos man. Na e momento aki, tur esfuerso ta wordo haci pa yega na acuerdonan concreto. Nos expertonan di RDA, Raad van Commissaris di RDA, ta reuniendo cu esnan di Citgo y ta haciendo nan maximo esfuerso pa trece e yabi bek di Refineria di Aruba, entreg’e den man di Gobierno di Aruba pa asina Gobierno di Aruba por dicidi kico lo bira e futuro di e refineria y no keda rehen mas di un partner instabil manera Citgo ta na e momentonan aki. Un contract cu Mike de Meza y su gobierno hunto cu su gang a firma cu Citgo sin cu Aruba por sali di dje”.
Prome Minister un biaha mas ta enfatisa cu na e momentonan aki, no ta un momento pa hunga politica barata ni infantil manera señor de Meza ta haciendo mientras cu ta e mes ta e culpabel di e situacion di rehen cu nos refineria ta den actualmente.
“Mi ta hopi transparente den esaki dunando informacion tur ora cu mi wordo pidi pa haci esaki, mi ta duna informacion den conferencia di prensa constantemente y den tur media di comunicacion y mi ta duna informacion den Parlamento. Si señor de Meza tin interes di berdad, e por pidi informacion. Of e por acudi na su trabou den Parlamento ora mi trece informacion den Parlamento. Y e mes tambe por yama mi den Parlamento pa duna informacion”, Prome Minister a duna di conoce.
Prome Minister Evelyn Wever-Croes ta invita opositornan y specialmente señor Mike de Meza cu ta e causante principal di e situacion desastroso di refineria, pa para banda di pueblo di Aruba, y na banda di e interes di pueblo di Aruba. Na e momentonan aki cu Aruba ta pasando den e situacion penoso aki cu nos refineria, Prome Minister Evelyn Wever-Croes ta enfatisa cu awo no ta tempo pa pensa riba privilegio y beneficio di Mike de Meza y su gang sino riba e beniestar y beneficio di pueblo di Aruba. Y esaki lo pasa ora cu Aruba sali for di e contract cu Citgo.


text:
Mirando e situashon aktual den kasonan di COVID-19 Botika Korona lo suavisá medidanan.
Medidanan ku ta keda vigente ta lo siguiente:
- Solamente 5 kliente por ta presente den e espasio parti paden di botika
- Tur kliente mester bisti un tapa boka i mantené distansia di 1,5 meter.
For di fin di mart 2020 e areglo na vigor ta ku bo dòkter di kas òf spesialista ta manda e resèptnan pa e botika di bo eskoho. E ora ei por pasa buska bo resèpt e siguiente dia di trabou despues di 15:00 or na botika. Den kaso di resèpt di emergensia, si, dòkter ta duna su pashènt e resèpt.
Importante pa nota ta ku e bentana kaminda por a kumpra remedi entrante awe lo ta sera tambe.
En detaye e areglo ta lo siguiente:


text:
Pensioen di Huerfano
Kico ta e pensioen di huerfano (AWW)?
E Ley di Seguro di Viudo y Huerfano (Algemene Wezen- en Weduwen-verzekering of AWW) ta un seguro pa tur persona cual ta cubri e consecuencianan financiero di fayecimento di un mayor of tur dos mayor cualnan ta asegurado. Esaki ta nifica cu na momento cu un persona bira un huerfano e ta eligibel pa ricibi un pensioen na acuerdo cu e ley di AWW.
Cuanto e pensioen di huerfano ta?
- E huerfano te cu 9 aña Afl. 377,- pa luna si un mayor a fayece; Afl. 404,- pa luna si ambos mayor a fayece.
- E huerfano di 10 te cu 14 aña Afl. 404,- pa luna si un mayor a fayece; Afl. 443,- pa luna si ambos mayor a fayece.
- E huerfano di 15 te cu 24 aña Afl. 443,- pa luna si un mayor a fayece; Afl. 512,- pa luna si ambos mayor a fayece.
E sumanan aki ta conta pa aña 2020 y por wordo cambia pa ley.
Pa ken e seguro di huerfano ta?
E seguro di huerfano ta pa:
- Tur huerfano te cu e edad di 14 aña.
- Tur huerfano entre 15 y 25 aña cu ta atende school. SVb mester ricibi un declaracion di school cada aña di e huerfano entre 15 y 25 aña.
- Tur huerfano cu ta parcialmente incapacita of tin un handicap.
Con e huerfano por aplica pa ricibi pensioen di huerfano?
Pa haci e aplicacion e mayor sobreviviente, e voogd of e huerfano mester aplica via e portal di SVb Pensioen. Habri https://pensioenen.svbaruba.org y sigui e siguiente stapnan:
- Registra como usuario nobo: siguie e procedura pa crea un cuenta nobo pa e portal di MiPensioen. Tene cuenta cu mester tin un email valido. E password mester tin 6 caracter of mas, y mester tin por lo menos:
- un mayusculo (A-Z)
- un minisculo (a-z)
- un number (0-9)
- un caracter special, por ehempel : (!@#$%*?)
- Ora di a finalisa e registracion e sistema ta manda un email pa confirma. Controla si esaki no a drenta den e spam of junk folder.
- Despues cu a confirma e cuenta por login cu e username y password cu a yena anterior.
- Den e menu principal ta haya e opcion pa yena un peticion nobo. Sigui cu e procedura akinan.
Pa completa e peticion mester di e siguiente documentonan digital:
- Un paspoort, rijbewijs of cedula valido di e huerfano y di e defunto mayor(nan). Preferiblemente presenta cu e cedula pa SVb por tuma nota di e number di identificacion. Esaki ta acelera e proceso di control na censo.
- E acto(nan) di fayecimento.
- Un documento oficial cu e number di cuenta na banco. E huerfano cu ta menor di edad mester presenta cu e documento di banco di su mayor sobreviviente of di su voogd.
- Den caso cu e mayornan tabata casa, e buki di casamento. Si nan a casa afo, mester e certificado di casamento cu tin e stempel di censo.
- Si e mayornan no a casa, mester e erkenningsakte y geboorteakte.
- Si e mayor(nan) a fayece afo di Aruba, mester e paspoort di e mayor(nan).
- Si e mayor(nan) a bay afo pa ricibi tratamento medico, SVb mester di e carta di AZV.
Rekisito adicional pa esnan cu ta biba afo
Si e huerfano no ta biba na Aruba of Hulanda, e ta obliga pa duna SVb un attestatie de vita (prueba por escrito cu e persona indica ta na bida) na momento di aplicacion.
Despues cu e aplicacion a keda aproba e persona cu ta biba afo mester percura pa SVb ricibi un attestatie de vita cada 3 pa 6 luna. SVb no ta acepta copia di e attestatie di vita. Aseguradonan cu ta biba afo por entrega e attestatie de vita na:
- Den cierto caso na SVb di ex-Antias Hulandes.
- Den cierto caso na un embahada Hulandes.
E attestatie de vita ta obtenibel na oficina di gobierno of cerca un abogado of notario.
Cambio personal
Den caso di cambio den e situacion personal di e huerfano ta obliga pa notifica SVb di esaki dentro di 2 siman por escrito. Esaki entre otro den caso di:
- Cambio den dato personal (adres, number di telefon, cuenta di banco).
- Den caso cu e huerfano bay biba afo di Aruba of reestablece na Aruba.
- Den caso cu e huerfano stop di atende school.
Den caso cu tin cambio den e situacion personal, esaki por tin consecuencia pa e suma di pensioen. E huerfano, of su mayor of voogd tin e obligacion pa tene SVb na altura di cualkier cambio di su situacion personal. Den caso cu SVb paga pensioen inhustamente, SVb tin derecho di reclama bek e beneficionan aki.
Terminacion di pensioen
E pensioen di huerfano ta wordo termina bao e siguiente circumstancianan:
- Na momento cu e huerfano yega e edad di 25 aña.
- Na momento cu huerfano no ta atende school mas desde su di 15 aña. SVb mester ricibi un schoolverklaring di e huerfano desde su edad di 15 aña pa e por sigui ricibi e pensioen di huerfano.
Mas informacion
Pa mas informacion por tuma contacto cu Departamento di Pensioen mediante nos formulario di contact: https://www.svbaruba.org/pensioen/contact-pensioenen/.
Departamento di Pensioen ta habri di dialuna pa diabierna di 8:00 AM te cu 12:00 PM y desde 1:00 PM te cu 3:00 PM.
Departamento di Pensioen ta cera pa publico tur diaranson merdia entrante 12:00 PM.


text:
ORANJESTAD – Cu hopi emocion sra.Cheryl mama di Cherry -Elle tambe a bin presencia con su yui muher a bin tuma su certificado di Event Planning na Ensenansa Pa Empleo.
Sra. Cheryl ta relata na nos cu e no por a haya cursonan pa su yui cu no ta fasil pa haya curso of un studio ya cu na Aruba pa adulto mes e ta hopi limita. Pero e personal y docentenan di Enseῆasa Pa Empleo a traha un programa na unda su yui muher Cherry -Elle por a sigui e curso aki y logra gradua pa event planning.Como mama mi ta sinti hopi orguyoso mes y e sonrisa di mi yui riba su cara di alegria cu e a logra di por haya un instituto pa e por a sigui deasroya su mes y amplia su conocimiento .
Na Ensenansa Pa Empleo Cherry-Elle a sintie na cas unda a brinda e oportunidad unico aki y pensa di hunto Ensenansa PA Empleo traha algun programa cu e y su amiganan tambe lo por sigui e cursonan di Ensenansa pa Empleo.
“ Mi no tin palabra pa gradeci Ensenansa Pa Empleo como mama orguyoso di mi yui pa e gesto aki y mi ta sinti mi mesun alegre y emociona cu mi yui muher su soῆo di bira un professional den ramo di even planning .


text:
UPP ta satisfecho te awor aki cu e rumbo cu e reunion a tuma. UPP sinembargo ta condena e forma cu a trata na bulldoze e cambio di ley di Serlimar y comportacion di Presidente di Parlamento cu parce kier coopera cu e minister pa esaki bay mas liher posibel.
Pa casi un aña UPP a bin ta vocifera nos inkietudnan encuanto e cambionan dudoso tumando lugar na Serlimar y p’esey e tabata un grato sorpresa di experencia con mayoria di e puntonan cu nos a pidi atencion p’e a haya atencion y cu cambionan ta wordo premira.
Como partido nos ta satisfecho cu nos trabou extra-parlamentario a crea e ambiente necesario cu na final a percura pa varios instancia y partidonan aki na Aruba a braza e argumentonan al caso y confiabel di UPP. Pa nos partido e meta final ta pa e minister realisa cu no ta SU kier ta conta, NO ta su interes ta conta, sino e bienestar y e interes di nos pais. E lucha di UPP no a bay sin consecuencia personal. Hopi fanaticonan ciego, incluso familiarnan, a haya ta bon pa cuestiona y critica nos di un forma baho y infunda. Nos ta di opinion sinembargo cu e interes general a vence interes partidista y personal. Nos a logra nos meta parcialmente. Nos ta bisa parcialmente, mirando cu nos no por confia tampoco, ya cu e Scorpion, cu hopi a cay p’e caba, ta keda peligroso.
Asina nos por menciona cu pa e Serli-bank lo bin un raportahe cada 6 luna pa mira kico a ser ricibi y con e placa ta wordo maneha. Nos ta spera aki tambe cu lo delinea un cuadro pakico e fondonan specificamente lo ta destina y no bira un otro fuente pa pone mas hende na trabou, ni pa malgasta den propaganda politico pa alsa e minister. Y mester bin un sanccion ora cu e director no atene su mes na e obligacion legal aki.
Den su afan pa bulldoze e cambio di ley e minister a indica cu e cambio di ley no tin nada di haber cu compra di un incenirator. Aki ela ricibi apoyo total di Minister Presidente cu den un carta fecha 2 di oktober a laga sa na e habitantenan di Parkietenbos cu e cambio di ley no tin nada di haber cu compra di un incinerator. Otmar Oduber a haye obliga pa durante e debate den parlamento pa admiti cu e incinerator ta parti di e ley. Su intencion pues pa pasa e incinerator SIN discusion no a logra, pasobra ela wordo gara “con la mano en la masa”!
Aki nos palabra di elogio pa e forma con parlamentario Tevreden a sa di duna un splicacion alcaso riba e parti aki, de facto mustrando asina ey cu den e disputa entre UPP y e Minister, nos partido tabata tin razon. Danki Dios cu sano huicio a prevalece ya cu nos a comprende cu e relacion entre e ley y compra di un incinerator lo wordo saca for di e ley, manera poni awor aki den concepto di ley den articulo 1c.
Un otro ponencia di UPP cu NO ta e stakeholders y esnan cu a reacciona den e RFI a conseha pa bay direccion di un W2E via mass inceniration, manera e minister a keda persisiti desde maart 2018 cu nos a cuminsa cuestiona e minister. UPP tambe a haya razon for di e propio Otmar Oduber ora cu ela declara cu e incinerator ta parti di e acuerdo di gobernacion di e coalicion POREDmep. Su declaracion lo ta un mensahe directo na su partnernan di coalicion riba e dicho “een man een man, een woord een woord”.
For di un comienso UPP a enfatisa cu henter e plan di e minister ta basa riba “natte vingerwerk” y e prueba a wordo duna for di oranan di mainta caba. Diripente a cambia e formula di reparticion di costonan pa loke ta trata recohemente y maneho di desperdicio esta e 7,50 florin pa recohemento y 17,50 florin pa maneho a bira 15,00 florin pa Serlimar recohe sushi y 10 florin cu tur hende mester paga pa maneho di sushi dor di Serlimar. Nos ta kere cu p.e. e tenemento di nos cayanan limpi y bunita, ta un tarea di gobierno cu por wordo eherci dor di Serlimar manera e ley ta permiti, pero cu ta gobierno mester paga pa e servicio aki, mescos cu e lo a hacie directamente na tur e contratistanan canto di caminda. Y esaki lo mester bin for di impuesto y saca for di “algemene middelen”.
Awor cu e reunion lo sigui te dia 15 di oktober proximo, lo ta bon pa partidonan sinta hunto y calcula un bon reparticion cu ta corecto y husto y realmente bon substancia y argumenta pa asina no pone mas presion riba e consumidor. Den e dianan aki nos lo bin cu otro aspectonan di e ley, manera por ehempel e cambio den aspecto di “verwerking” pa “beheer”. Nos ta kere cu Serlimar mester tin e aspecto di “verwerking” como compania ya cu esey hustamente ta garantisa futuro di Serlimar y e trabou di e empleadonan. Si mayan Serlimar resulta den simplemente un “doorvoer” di desperdicio pa manda pa un “incinerator” manera ta e plan di e minister, pregunta ta si futuro di Serlimar ta garantisa of no!
En todo caso nos ta satisfecho cu e rumbo di e reunion, pero nos ta keda riba nos “qui vive”, pasobra e Scorpion ta keda peligroso.
Aruba, 3 oktober 2019
Booshi Wever
Lider UPP
Brazil 163


text: E Vacunathon aki lo tuma luga diadomingo dia 22 di augustus 2021 na Ritz Carlton hotel y lo cuminsa 9:00am y lo termina 4:00pm “non stop”. Ta invita tur ciudadano cuminsando for di 12 aña bay ariba pa bin vacuna riba e dia aki. Bin cu bo AZV y si bo no tin AZV pero ta biba na Aruba por presenta cu un paspoort. E vacuna disponibel lo ta Pfizer mirando e grado di efectividad halto. Riba e dia aki tambe ta invita tur ciudadano cu a ricibi 1 vacuna pero no a busca su di 2 ainda pa pasa tambe y busca su vacuna. Entre e prome y di dos vacuna mester tin 3 siman si. E invitacion ta na comunidad pa yega y haci uzo di e oportunidad aki muy enparticular hobennan cu tin pa cuminsa scol pronto. Vacuna pa proteha bo mes, bo famia y bo pais.


text:
(BBC) – Presidente di Brazil Jair Bolsonaro a sali di hospital Diadomingo atardi, cuater dia despues cu el a keda interna cu problemanan intestinal serio.
Bolsonaro, 66, tabata sufri di hikmento persistente pa 10 dia. Tabatin preocupacion pa su salud desde cu el a haya hinca den su bariga na 2018. E tempo ey, Bolsonaro a keda gravemente herida y a perde 40 porciento di su sanger, y mester a pasa den varios operacion.
Despues di tratamento pa un obstruccion den su intestino, sin cu tabatin necesidad pa operacion, e por a bolbe cas y a priminti di lo a bolbe oficina ayera. “Unicamente Dios por kita mi di e stoel ey,” Bolsonaro a bisa na salida di hospital, referiendo na su Presidencia. “Mi tabata kier a sali for di e prome dia, pero nan no a permiti mi. Mi ta spera cu denter di 10 dia mi lo por come tur cos cu mi kier.”
Tambe Jair Bolsonaro, politico ultra-derechista a rechasa e acusacionnan di corupcion recien di parti di su ex Minister di Salud riba negociacionnan pa cumpra vacunanan cu tabata mucho caro. E acusacionnan aki ta parti di un encuesta parlamentario grandi, pa investiga e forma con Gobierno di Brazil a responde na e pandemia di COVID-19.
Despues di dos aña y mey di un presidencia controversial, Bolsonaro ta bou presion constante pa e forma con el a maneha e pandemia. Na comienzo di Juli, algun 10 mil persona a subi caya pa protesta e sospechonan di corupcion.
E lider Brazilero ta hopi critica pa e falta di un reaccion nacional pa e crisis, y su propio skepticismo pa e vacuna, uso di tapaboca, y hasta ‘lockdowns’ a crea hopi confusion na Brazil. Hopi di su siguidornan no a tuma e pandemia na serio.
Luna pasa, e cantidad di morto debi na COVID-19 a surpasa 500 mil hende, cu ta e cifra mas halto na mundo despues di Merca. Bolsonaro mes a haya COVID-19, pero a recupera completamente.


text:
ULTIMO ORA.
BONEIRU.
Awe marduga den kareda di algu despues di 2am polis ta keda dirigi ku urgensha pa un kaso di tiroteo ku lo mester a tuma lugar den kaya Korsou kanti malekon.
E informe ku a drenta na warda ta indika ku nan lo mester a los bala riba un homber y ku e ta gravemente herida benta abou na suela.
Ambulance tambe a presenta na e sitio pa transporta e viktima ku urgensha pa hospital.
Na yegada mesora a bai over pa trata na para e kantidat di sanger ku e viktima tabata perdiendo a konsekuensha di su herida nan di bala ku ela risibi.
Despues di un ratu e informe ta drenta ku e viktima jama Jodritan Theodora alias Jowy Wise di tera cora nase dia 7 di feb 1993 ku tabata tin 24 anja di edat a fayese a konsekuensha di e herida nan di bala ku ela sufri.
Recherche for di e momentu ku e suseso a bira konosi ta trahando duru riba e kaso.
Ta skuchando diferente testigu y tambe tin camera nan instala den besindario kaminda e insidente a tuma lugar anto esaki lo por yuda outoridatnan tambe pa solushona e kaso. Diferente persona den besindario a hasi menshon di un auto pretu ku lo mester a hala kita for di e sitio despues di e tiroteo.
Jowy wise a keda likida ku 3 tiru di kual bala a alkanse na altura di su kabes y kara.
Ta investigando kiko lo por ta e problema ku a kondusi na e kaso di tiroteo ku morto aki.
E investigashon ta den ful swing.
Forsa na e famia nan di e defuntu den e momentu nan difisil aki.
Otro morto violento na Boneiru den apenas 24 ora.
FUENTE: AIMED AYUBI


text:
KRALENDIJK – “E kontratista lokal manera un miron ta wak e bentahanan i desaroyonan den e sektor di konstrukshon”, asina e èks miembro di Konseho Insular i miembro di Staten Ramonsito Booi (UPB) ta bisa.
E ta haña ku ta espesialmente kontratista i invershonista grandi hulandes tin probecho ku e sektor di konstrukshon ta bai dilanti na Boneiru. E situashon aki lo a surgi despues ku na 2010 e isla a bira un munisipio ekstraordinario di Hulanda. E leinan i reglanan pa e sektor di konstrukshon na Hulanda for di e tempu ei ta na vigor na Boneiru tambe.
Eksigensia haltu
Segun e, ta duna kontratista hulandes tur enkargo grandi di gobièrnu di Reino (RCN). “Naturalmente pasobra unda un kontratista lokal ta haña un garantia pa un enkargo di miónes?”, e ta puntra su mes. Ku e eksigensianan haltu ku ta hasi na empresa esnan lokal no ta bini na remarke pa un proyekto. “Nos hendenan ta bon profeshonal pero mayoria bia nan no tin e diplomanan nesesario”, e ta bisa.
Segun e miembro di Konseho Insular Elvis Tjin Asjoe esaki ta mas e konsekuensha di ekonomia liber. “Mi ta mira progreso i en bèrdat hopi empresa strañero ta partisipá na esaki”, e ta bisa. “Ta pasobra a pone e kontratista lokal un banda òf ta e mes no a djòin e desaroyonan?”, e ta puntra su mes.
Booi ta enfatisá ku ta espesialmente e empresario lokal mester a protehá
“Nos mester a kuida nos mes hendenan promé. Mester tabatin tin un trayekto di antemano pa prepará e kontratista lokal riba e kambio aki”, e ta bisa . Esnan ku nos konosé komo kontratista lokal grandi kasi no tei mas. Solamente supkontratista chikí ku ta lora ku proyekto di konstrukshon chikí.”
Ta pasa trabou ku kòntrakt
Segun Booi ta perhudiká kontratista lokal pasobra nan tin tiki eksperensia ku, i konosementu di, e reglanan nobo na vigor. “Semper nos a traha a base di konfiansa i nos no ta lesa e lèternan chikí den un kòntrakt”, e ta bisa.
Esaki a sosodé ku Angel Encarnacion di kompania di konstrukshon Multi Services. El a entamá un kaso sivil kontra un kontratista hulandes. “Nos a palabrá tur kos ku boka. Niun momento mi no a pensa riba un kòntrakt. Ora a kaba e no a paga mi”, e ta bisa.
Abogado Anthony Nicolaas ta rekonosé e problema. “Hopi bia no ta firma un kòntrakt i si usa un kòntrakt mes e no ta yuda nos hendenan mashá. Mayoria di e kòntraktnan ta na hulandes i nos hendenan hopi bia tin problema pa komprondé esaki.”
Tjin Asjoe no ta di akuerdo. “Hulandes ta nos idioma ofishal. Bo por djis pidi un tradukshon si algu no ta kla. No ta falta di e idioma. Nos hendenan mester aktua mas pro-aktivo.”
Kontratista Remi* ta haña ku kontratista lokal mester uni mas. E ta doño di un kompania di konstrukshon chikí i e ta preferá di keda anónimo. “Mi a hiba un kontratista hulandes dilanti wes pero un prosedura asina ta kosta hopi tempu i plaka. Na final mi a stòp”, e ta bisa. Si nan uni e kontratistanan lokal por aktua mas fuerte.
Segun Booi kontratista lokal no tin probecho di un kaso den korte. “Na e islanan e wesnan i abogadonan no por hèndel e kasonan kompliká di konstrukshon. Nunka nos no a kustumá ku esaki”, e ta bisa.
Mas protekshon
Tjin A Sjoe ta haña sí ku mester bini mas inisiativa pa protehá empresa lokal. Ku e lei di establesimentu BES (Boneiru, Sint Eustatius i Saba) ku a introdusí despues di 10-10-’10 tur hende ku establesé nan mes aki por start un empresa. “Nos ta aspirá pa meskos ku na e Islanan Labadera nos tin un ekonomia guiá. Nos ta den palabrashon ku Hulanda tokante esaki”, e ta bisa.
* E nòmber ta konosí serka redakshon


text:
WILLEMSTAD - Relashoná ku e kaso di asesinato ku a tuma lugá djárason dia 13 di mei 2020, den kurá di un kas na Kaya Belenos, polis ta pidi koperashon.
Kuerpo Polisial ta pidi yudansa di komunidat pa asina mas pronto posibel por solushoná e kaso ariba menshoná. Personanan ku a mira òf por tin kualke informashon tokante di e kaso di asesinato di 13 di mei 2020, sea asina bon di fasilitá e informashon aki na polis. Por hasi esaki via di number di telefòn 917 òf 108 ku ta e number anónimo. Huntu nos por logra hopi.


text:
Desde awe e servicio di Departamento di Salud Publico cu ta maneha peticion y entrga di certificado di salud of tambe yama ‘carchi berde’ ta cera te cu proximo aviso. Esaki ta nesesario despues cu un empleado a test positivo pa covid.
Na e momento aki ta ehecutando tur investigacion nesesario pa manda den cuarentena esnan cuta traha abase diario y mas di serca cu e empleado. Manera cu e situacion na pia di trabou ta uno sigur pa demas empleado y comunidad, lo informa debidamente e dia cu e servicio lo ta disponibel atrobe.
DVG ta pidi disculpa pa cualkier inconveniencia cu esaki por trece cu ne.


text:
Maneho di kompra
WEB ke ta un dunadó di enkargo konfiabel, íntegro i profeshonal pa tumadó di enkargo, i ofresé nan oportunidat hustu i igual.
Di nos trahadónan i tambe di nos konseheronan eksterno, nos a eksigí ku nan ta aktua segun direkshon di Code Corporate Governance Teritorio Insular Boneiru. Esaki ta inkluso e reglanan di destaho ku e Kódigo ta stipulá i eventual futuro reglanan di destaho ku ta aplikabel pa Boneiru.WEB no ta mará na reglanan di destaho oropeo. Tòg nos maneho di kompra ta dirigí pa kumpli ku esaki– kaminda ta nesesario adaptá na situashon lokal.
Dependé di e tipo di suministrashon, servisio òf trabou, WEB ta kumpra a base di destaho bou di man singular òf múltiple, òf destaho públiko.
WEB tin atenshon pa ekonomia lokal. Ora di destaho bou di man, semper nos lo investigá si kompra lokal ta posibel. Nos ta tene kuenta tambe ku empresanan ‘mas chikitu’, hasiendo uso di parsela den destahonan.
Promé ku un destaho, WEB ta investigá si tin interes pafó di Boneiru. Ku un enkargo tin interes kla pafó di Boneiru, ta dependé di e balor i naturalesa di e enkargo. Si tin interes pafó di Boneiru, nos ta adaptá e prinsipionan general di destaho i ta tene kuenta ku publisidat. WEB ta publiká un anunsio di e enkargo ku ta bai duna den un òf mas korant i riba e website aki.
Mas informashon bo ta haña bou di destaho.


text:
‘Aruba mester recupera y reintroduci integridad y honestidad’
Jeanella Henriquez ta un hoben Arubiano, actualmente e tin 21 aña. E tin cuatro aña caba bibando na Hulanda y ya caba den su...
Hoben escritora: ‘Mi kier hiba nomber di Aruba dilanti den industria creativo’
Bon Dia a combersa cu hoben Kenna Hernandez kende aña pasa a haya e premio pa e miho pelicula durante Aruba Short Film Festival....
Cerbes Chill a domina durante Carnaval 64
E aña aki Chill tabata den paradanan di Carnaval 64 pa asina regala tur persona producto di Chill. Cerbes Chill tabata den e paradanan...
Trahadonan social lo cuminsa traha riba caya bek
Departamento di Asuntonan Social (DAS) ta informa riba con leu e plan di crisis social ta bayendo tras di cortina, mientras ta señala cu...
E enlace entre salud mental y carnaval
Den e resto di nos entrevista cu artista local Jess Wolff e artista a subraya e importancia di trece variedad den celebracionnan manera carnaval. E...
Artista Jess Wolff: ‘Experimentacion ta desaroya identidad’
Durante un entrevista cu artista multidisciplinario Jess Wolff, Bon Dia a combersa cu e artista riba e importancia di experimenta tanto den creatividad como...
‘Comercio mester ta mas habri pa tuma hendenan cu cierto limitacion’
Ayera na Renaissance Convention Center, e fundacion cu ta encarga cu cuido na hendenan cu limitacion a tene un celebracion di carnaval cu tur...
‘Tolerancia ta un colebra cu dos banda’
Un pagina di Facebook cu pa ultimo lunanan ta hayando basta atencion ta dedica na un grupo di persona cu hopi biaha no ta...
‘Awendia mi ta mira un sociedad cu un mente hopi mas habri’
Jerley Fernandez ta un hoben Arubiano cu actualmente ta laborando den sector financiero. Den e entrevista aki e ta comparti cu Bon Dia Aruba...
‘Psicologia spiritual ta necesario pa por compronde cierto nivel di e mente’
Siguiendo nos combersacion cu psicologo Dimitri Halley riba e tema di salud mental, el a elabora cu Bon Dia cu e ta un di...


text:
Bo tin algun pregunta? Klek riba e siguiente link.Tuma kontakto >
Publiká riba 23 July 2018
Willemstad – Ministerio di Finansa ta anunsiá ku entrante 1 di ougùstùs próksimo Centrale Debiteuren Administratie (CDA), e Servisio di Kobransa ku ta enkargá ku kobransa di uzo di tereno di èrfpagt, tereno di hür, ‘Afvalstoffenbelasting’ i ‘Horecavergunning’, lo kuminsá ku e trayekto di desmantelashon di e servisio. Esaki ta nifiká ku entrante 1 di ougùstùs klientenan di Centrale Debiteuren Administratie mester akudí na lokalidatnan diverso pa atendé nan asuntunan di keho, faktura i pago di uzo di tereno di èrfpagt òf tereno di hür. Lo repartí tareanan di fakturashon i kobransa di uzo di tereno di èrfpagt i tereno di hür entre Domeinbeheer i Ontvanger. CDA ta supliká tur kliente pa paga bon tinu na e kambio aki i e konsekuensianan personal ku e por tin mará na djé. Tareanan di Afvalstoffenbelasting i Horecavergunning lo keda por lo pronto na Centrale Debiteuren Administratie na Schottegatweg Oost 112 na Saliña te ora e proseso di desmantelashon terminá.
Repartishon di tarea enkuanto èrfpagt i tereno di hür entrante 1 di ougùstùs 2018
Servisio di Domeinbeheer
Entrante 1 di ougùstùs 2018 Domeinbeheer lo ta e servisio enkargá ku e tarea di fakturashon di tantu uzo di tereno di hürkomo fakturashon di uzo di tereno di èrfpagt. Den e kuadro aki, Sentro di Servisio Domeinbeheer lo kontestá tur pregunta ku tin di haber ku kontenido di faktura. Esaki ta nifiká ku si por ehèmpel bo a risibí faktura pa pago di uso di un tereno ku ya no ta di bo mas, bo mester akudí na Sentro di Servisio Domeinbeheer na World Trade Center na Piscadera. Si e suma riba e faktura no ta korekto, tambe bo mester akudí na Domeinbeheer pa entregá keho. Pa pregunta por tuma kontakto ku Sentro di Servisio Domeinbeheer na 0800-1919.
Servisio di Ontvanger
Entrante 1 di ougùstùs 2018 Ontvanger lo ta enkargá ku kobransa di faktura di tereno di èrfpagt i tereno di hür. Ontvanger lo kontestá tur pregunta ku tin di haber ku pago di faktura. Esaki ta nifiká ku si por ehèmpel bo a hasi un pago, pero Ontvanger no a proses’é, bo mester akudí na Ontvanger na Regentesselaan z/n na Emmastad.
Atenshon! Entrante 1 di ougùstùs Ontvanger lo kuminsá deskontá tambe debe di èrfpagt i tereno di hür di e kliente for di e suma di restitushon ku e kliente lo mester haña bèk serka Ontvanger pa aña. Lo hasi esaki te na momentu ku e kliente no tin debe mas. Pa sera un areglo di pago i/òf hasi pregunta tokante prosedura di kobransa, por ehèmpel tokante ‘aanmaning’ i ‘dwangschrift’, mester akudí na Ontvanger. Pa pregunta por tuma kontakto ku Ontvanger na 734-2224. Pa klientenan ku ya ta asigná na un amtenar ku ta enkargá ku areglo di pago i kobransa, e klientenan aki por tuma kontakto ku e amtenar via di e number di telefòn ku ya ta konosí pa e kliente.
Meta di e traspaso aki ta pa drecha kalidat di servisio na públiko i alabes hasi fakturashon i kobransa mas efektivo i efisiente.


text: KRALENDIJK – Djasabra tras di lomba JICN a organisá e di 4 eksposishon di obra di man, loke detenidonan a traha. Un kantidat i diferente artíkulo tabatin na e sitio dilanti di e prizòn ku poko tempu pasá a keda konstruí na plantashi Aruba. Entre otro kashi, sèt di stul i mesa, ko’i hunga, kuadro i mas. Momentu ku un reportero di Radio Live 99.9 FM a presentá na e sitio, gran parti di loke tabatin ya tabata bendé i nan a bai ku nan for di e sitio. Organisadónan a konta ku e benta a bai hopi bon i rápido. Tabatin hende presente promé ku e ora stipulá pa kuminsá kumpra kos. 10’or momentu ku a kuminsá ku e benta, kosnan a bai rápido. Hopi interes pa kumpra loke e detenidonan a traha. Lo usa e rekoudashon di benta di e artíkulonan prinsipalmente pa kumpra material nobo, pa detenidonan por sigui desaroyá di manera positivo. Kombinashon di potrèt ta ilustrá parti di e aktividat i algun di e tremendo pinturanan ku hopi a komentá kon bunita nan ta. Un kreatividat tremendo.


text:
“Dialuna 12 di april 2021 a tuma lugar apertura oficial di e 22 camanan na ImSan cu lo permiti un patient keda drumi un dia. Mi persona a haya hopi felicitacion pa cual mi ta hopi agradecido. Cu e debido respet mi kier a reacciona riba e proyecto aki tog.
E proyecto NO tabata un capricho, sino un vision di mi persona pa converti e Centro Medico Rudy Englebrecht den un facilidad medico super moderno, cu lo por a scapa bida di nos hendenan.
Na 2000/2001 mi antesecesor dr. Ike Posner, a laga haci un “gezondheidsonderzoek” grandi na Aruba. For di e investigacion aki a sali afo, cu e causa mas grandi di mortalidad na Aruba ta problemanan cardiovascular pa motibo di entre otro sobrepeso di nos hendenan.
Mirando e hecho cu gobernacion ta un continiudad nos a haci un analisis di e raport y nos a yega n’e conclusion cu lo ta necesario pa implementa un solucion “holistico” cu ta acapara e problematica den su totalidad.
Aki a nace e idea pa bin cu e “one-shop-medical-facility”! Na 2004 nos a cuminsa cu e prome fase, financia dor di FDA , mientras cu for di propio prosuepusto a cuminsa cu e dos fase na 2007.
E proyecto den su totalidad mester a contene: 2 Cat-lab, 2 OK, 5 ICU, 6 MCU, 22 cama, Laboratorium, Radiografia, Huisartsenpost, Wondenpoli, Verloskamer, Poli pa dokter di Wowo, EHBO, Ambulance Zorg, Dialyse y por ultimo un Diabetes-centrum. Un scala di servicio medico, na unda e aspecto di PREVENCION lo tabatin un lugar prominente.
Lamentablemente for di prome dia cu Gobierno di AVP a sinta, un boycot feroz a tuma lugar. Pa un capricho infantil a scoge pa bay cu den un aventura cu Baptist na Miami. Ta interesante pa sa cuanto e aventura aki a costa nos pueblo. Dicon no a haci uso di TUR e aparatonan cu tabata tey caba? Unda e dos catheterization labnan a bay? Unda e 5 ICU’s y e 6 MCU’s a bay?
Dicon dr. Rajnherc no ta bisa pueblo esey? Ta ken e kier proteha? Btw e 22 camanan cu a ser pone den uso, tabata t’ey for di aña medio 2009 caba!! Dicon a core cu tur e dokternan di cas for ImSan?
Como un mandatario responsabel mi a continua e maneho anterior, pasobra esaki tabata lo corecto. Mi a usa e informacionnan di e “gezondheidsonderzoek” y converti esaki den Vision. Lamentabelmente esaki a wordo boycotea.
E tipo di continuacion di e boycot nos por a mira den e “verslavingszorg”. Na fin di 2001 mi a sigui cu e maneho di mi antesecesor sr. Watty Vos cu tabata basa riba e principio di e “zandlopermodel”!
Na fin di 2009 a deshaci di esaki y na 2017 a sigui cu e maneho deficiente di e Gobierno anterior. Pa loke t’e parti di Medio Ambiente exactamente igual. Na mei 2001 ex-Minister Tico Croes a firma un contract pa fase 1 pa cuminsa soluciona e problema di Parkietenbos y mi a sigui cun’e.
Na mei 2002 ya nos a paga e candela riba Parkietenbos y nos a sera e 2 otro dumpnan. Na fin di 2009 atrobe un boycot feroz a tuma lugar y pa colmo e Gobierno POREDmep a corona e boycot aki ora cu a desmantela e planta di Bouldin & Lawson na 2019!
Mi ta sumamente contento, manera e Director di ImSan mes a bisa, cu loke ta ser haci awendia na ImSan ta algo hopi simpel, vooral si compare cu e facilidad medico super moderno cu mi persona a laga atras, mi ta hopi orguyoso cu a inicia cu e idea aki.
Mi ta keda cu e soño cu na San Nicolas tin lugar pa un hospital “full fleched” na unda operacionnan grandi por ser haci cu nos hendenan.
Mescos cumi a traha como Minister na San Nicolas y mi a laga traha un edificio di SVb na San Nicolas. Ta den man di pueblo si nan lo duna nos e oportunidad pa haci e soño aki y hopi mas bira un realidad atrobe, cu a ser stroba dor di tanto e Gobierno di AVP como e Gobierno POREDmep. San Nicolas sigur merece mihor, segun Booshi Wever.


text:
Diahuebs den oranan di atardi a surgi un problema na un watersport situa na Holiday Inn caminda cu turista tabata envolvi. E prome informe ta bisa cu varios celular a bay awa. Polisnan cu a yega na e sitio a papia cu algun persona y a bin compronde cu un homber a tira varios celular den lama. E momento ey e homber aki tabata sinta na un sportbar den bisindario. E agentenan policial a bay combersa cu e turista y despues di basta rato, el a saca un celular cu e tabatin den su saco di carson y a duna e Polisnan. Tabata trata di celular di un empleado cu el a pasa man cun’e. A invit’e pa bay cu nan na e watersport unda e problema a surgi pa tuma declaracion di e empleado di e compania. E empleado a conta nan cu for di mainta tempran, rond di 9’or, e turista aki a yega y a cuminsa cu reclamo. Su problema ta cu e no ta mira e catamaran di cual el a cumpra un trip, pero a resulta cu nan no tin su nomber registra. E momento ey el a cuminsa perde cabes y a surgi un discusion sin final. Un dama, no ta conoci si ta su pareha of familiar cu tabata den su grupo, a pasa man cu tres celular, di cual un ta pertenece na e Watersports y e otro dosnan ta di empleadonan, y a tira nan den lama. Esaki a empeora e situacion. Un empleado di e watersports a baha na awa y a logra recupera dos di e tres celularnan, pero esun di e compania mes no a logra recupera.
Polis a tuma e keho.
Turista disgusta a zwaai celularnan den laman!
Diahuebs den oranan di atardi a surgi un problema na un watersport situa na Holiday Inn caminda cu turista tabata envolvi. E prome informe ta bisa cu varios celular a bay awa. Polisnan cu a yega na e sitio a papia cu algun persona y a bin compronde cu un homber a tira varios celular den lama. E momento ey e homber aki tabata sinta na un sportbar den bisindario. E agentenan policial a bay combersa cu e turista y despues di basta rato, el a saca un celular cu e tabatin den su saco di carson y a duna e Polisnan. Tabata trata di celular di un empleado cu el a pasa man cun’e. A invit’e pa bay cu nan na e watersport unda e problema a surgi pa tuma declaracion di e empleado di e compania. E empleado a conta nan cu for di mainta tempran, rond di 9’or, e turista aki a yega y a cuminsa cu reclamo. Su problema ta cu e no ta mira e catamaran di cual el a cumpra un trip, pero a resulta cu nan no tin su nomber registra. E momento ey el a cuminsa perde cabes y a surgi un discusion sin final. Un dama, no ta conoci si ta su pareha of familiar cu tabata den su grupo, a pasa man cu tres celular, di cual un ta pertenece na e Watersports y e otro dosnan ta di empleadonan, y a tira nan den lama. Esaki a empeora e situacion. Un empleado di e watersports a baha na awa y a logra recupera dos di e tres celularnan, pero esun di e compania mes no a logra recupera.


text:
Siman di Kultura 2021
Siman di Kultura 2021
Geplaatst op 05 September 2021 dor di Ministerio Enseñansa, Siensia, Kultura & Deporte
Di 26 di sèptèmber pa 3 di òktober ta Siman di Kultura 2021:
Konop’é, Hals’é i Traspas’é!
WILLEMSTAD – Siman di Kultura ta tuma lugá di 26 di sèptèmber pa 3 di òktober 2021. Durante di e Siman di Kultura ta pone atenshon riba Salú i Bienestar di nos pueblo den e konteksto kultural pa ku salubridat. Tema di e aña akí ta Bienestar den konteksto Kultural, ku e lema: Konop’é, Hals’é i Traspas’é.
Durante siglonan e konsepto “ Bienestar” a pasa den kambionan drástiko. Te promé ku siglo 20 tabata mira bienestar komo e ousensia di un malesa òf enfermedat. Den e tempu ei ainda no tabata para ketu na salubridat mental òf otro aspektonan di bienestar. Ta na siglo 20 a kuminsá deskribí bienestar referiendo tantu na e salú mental komo e salú físiko. Den e sosiedat moderno akí mas i mas ta mira e kurpa humano den forma holístiko. Pa e motibu akí e konsepto bienestar a keda hinká den un bachi nobo. Si para ketu kon tabata mira e konsepto akí di un forma superfisial promé ku siglo 20, awor ta deskribí bienestar den siglo 21 komo “un estado di bienestar kompleto”. Un konsepto multidimenshonal kaminda no solamente ta aspirá pa yega na ousensia di malesa òf enfermedat, pero mas importante pa logra yega na un estilo di bida optimal i saludabel.
P’esei nos mester konopá na nos grandinan pa asina hals’é i transpas’é pa nos generashon nobo. Durante di e Siman di Kultura akí nos ta pone énfasis riba e seis dimenshonnan di Bienestar ku ta:
- Bienestar i salú físiko;
- Bienestar i salú sosial;
- Bienestar i salú intelektual;
- Bienestar i salú spiritual;
- Bienestar i salú emoshonal;
- Bienestar i salú profeshonal.
Gobièrnu di Kòrsou huntu ku su partnernan SEFBA, SIFMA, FDDK i JCC ke stimulá tur instansia gubernamental, sektor privá, kasnan di grandi, skolnan, sentronan pre eskolar, sentronan pro eskolar, internat, ofisinanan, seguronan i mas pa tambe partisipá aktivamente durante di Siman di Kultura 2021. Na mes momentu ta hasi un yamada na tur organisashon pa tene kuenta ku e medidanan di prekoushon pa ku COVID-19 ku ta vigente.
Den transkurso di e simannan benidero ta manda mas informashon, pero ta pidi kada siudadano pa ban konopá, halsa i traspasá nos bienstar den e konteksto kultural pa asina nos por tin un Siman di Kultura 2021 eksitoso.


text:
Na unda cu bo por ta den bida, y pa con experto bo ta kere cu bo ta, semper tin algo mas pa siña.
Siguientemente, algun tips of recordatorio, pa un mihor bida sexual.
Espacio fisico y mental
Busca un espacio na unda bo por experiencia placer sin preocupacion. Pa mayoria hende, esaki kiermen un caminda cu bo por ta comfortabel y safe y na unda bo por comunica vocalmente bo deseo- y necesidadnan. Wak pa trese variacion den esaki. E cama no ta e unico lugar na mundo unda bo por haci sex. Uza bo imaginacion. Si e lugar ideal aki pabo ta un caminda den aire liber, bo ta un fanatico di aventura y bo ta zorg pa bo ta safe, dal bai numa. Zorg pa bo celular ta paga, purba laga e stress di debernan diario un banda un rato, y si bo nota cualkier distraccion den bo mente, lage los y concentra ariba e momento, bo curpa y e persona cu ta cubo.
Curiosidad
E miho componente pa bon sex ta curiosidad. Hunga cu otro, mishi, caricia, pone atencion e detayenan unico di e curpa di bo pareha. Pone atencion na su reaccionnan, na unda e ta sinti bon. No preocupa tanto pa locual bo lo mester hasi siguientemente, bo no ta actuando den un pelicula. Keda presenta na e momento actual y disfruta di cada paso. Laga e movecionnan y accionnan desaroya nan mes un manera natural y espontaneo.
Innovacion
Purba posicionnan acrobatico nobo ta un opcion, pero solamente pa esnan cu tin e condicion y forsa fisico pa haci esaki. Si bo sa cu bo no tin e forsa pa hisa bo pareha of pa wanta un posicion pa un momento prolonga, evita accidentenan innecesario. Importante no ta pa impresiona bo pareha sino pa find out kiko ta e angulo ideal pa stimulacion y contacto intimo corporal cu ta produci e sensacion cu boso ta desea. Introduci lingerie, kostuum y sextoys den bo repertorio si bo nunca a haci esaki of a laga esaki un banda cu paso di tempo.
Horario
No reserva sex solamente pa anochi, net prome cu bo bai drumi. Esaki no ta un critica, ta comprendibel cu esaki ta algo conviniente pa mayoria hende. Pero esaki hustamente ta e momento di dia cu bo ta mas cansa. Door di haci esaki un custumber, hopi bes sex ta wordo posponi door di cansancio, of e ta bira algo rutinario y monotono cu bo ta haci sin gana y cu e meta pa keda cla lihe pa bo por bai drumi. Purba varia e ora cu bo ta haci sex. Mainta, ora bo tin mas energia, of durante lunchbreak tambe ta opcionnan valido y kisas hopi mas espontaneo.
Meta
Evita di focus pa yega na un orgasmo. Aunke pa mayoria hende un orgasmo ta e consecuencia di e acto sexual, e no mester ta e meta principal pa cual bo ta haci sex. Asina cu e orgasmo bira e unico meta bo lo bai concentra ariba logro di e meta aki. Y ora no logra, bo lo sinti cu bo a faya. Pa hopi hende, principalmente e hende muher, e stress cu ta wordo ocasiona door di e presion pa yega na un orgasmo ta hustamente locual ta preveni cu e orgasmo ta tuma lugar, locual na su bes ta pone cu nan ta bai ‘fake’ un orgasmo djis pa no mustra ‘laf’ of ‘friu’ of pa complace e pareha. ‘Fake’ un orgasmo ta nifica: Gaña bo mes. Duna espacio pa e tension subi naturalmente door di laga los y disfruta di e momento.
E hecho cu e homber haya su orgasmo no automaticamente mester nifica e final di e acto sexual. Bo no ta trahando un pelicula pornografico na unda e unico meta ta e satisfaccion di e homber. Tin diferente manera pa yega na un orgasmo. Experimenta y find out kiko ta traha pabo. Si sextoys ta yuda cu e stimulacion cu abo mester, introduci esakinan den bo repertorio. Un sextoy no ta un competencia pa bo pareha sino algo cu ta complementa boso bida sexual.
Sea creativo, disfruta, pero no obsesiona.
Lubricacion
Esnan mas jong hopi biaha ta pensa cu uzo di lubricante ta algo pa hendenan ‘mas bieuw’. Pero mas lubricante nunca a mata ningun hende y por yuda pa mehora tanto e experiencia como e sensacion. Sea cu bo ta uzando un sextoy of bo ta den accion cu bo pareha, lubricantenan ta trese variacion. Tin den diferente sabor, textura y sensacion. Esunnan cu ta bira cayente of friu of esunnan cu ta yuda prolonga of stimula, entre otro.
Explora bo mes
Masturbacion ta un momento intimo pa experiencia bo propio placer y explora opcionnan nobo. Si bo ta den un relacion, automaticamente bo lo sinti cu sex ta mara na bo pareha, pero sin un pareha tambe bo tin bo sexualidad. Inverti tempo pa explora esaki na bo mesun manera den priva y eventualmente hinke den e repertorio di pareha. Tur locual bo siña di bo mes bo por comunica cu bo pareha pa un mihor satisfaccion sexual.
Comunicacion
Con intimo bo ta cu bo pareha, ta determina con vocal bo ta tribi di ta pa locual ta trata bo deseonan, pero tambe pa locual ta trata e cosnan cu bo no ta gusta. Siña bisa ‘no’ ora cu ta trata di algo cu ta causabo dolor of humiyacion. Sex no mester ta un obligacion ni un castigo. Bisa ‘si’ pasobra bo ta sintibo intimida, menaza of emocionalmente manipula, no ta un systema sano, sino mas bien un sistema toxico di hiba un relacion. Tur cos tin su extremo. Bisa ‘no’ automaticamente na cualkier idea nobo cu bo pareha proponebo pa innova y mehora boso bida sexual, ta funesto pa bo relacion, y na un of otro momento bo lo bai hayabo ta enfrenta e consecuencianan. Pero di otro banda, e hecho di ta habri pa experiencianan nobo no ta nifica tampoco, cu bo mester bai di acuerdo cu tur practica sexual cu ta existi rond di mundo. Importante ta pa yega na un balance di ‘give and take’.
Falta di deseo of placer sexual
Tin hopi cos cu por influencia bo experiencia sexual. Stress, obligacionnan como mayor, salud mental, imagen fisico y hopi otro factor por causa un impacto ariba bo deseo sexual. Trauma causa pa situacionnan doloroso di pasado por ta factornan determinante pa bo libido sexual y asta por afecta bo abilidad pa yega na orgasmo. Ta importante pa sa, cu tin diferente forma di ayudo pa esakinan. Sex entre adulto ta un parti normal di bida cu tambe ta rekeri atencion. Busca ayudo pa mehora bo bida sexual no ta suppose di ta un berguensa of taboo.
Pa mas informacion, bishita e website www.intima-c.com na unda bo por encontra entre otro tips, informacion na papiamento, productonan y videos di After Dark, un programa dedica nan habri e conversacion tocante sexualidad y intimidad den pareha. Intima-C ta ofrese tambe e servicio di online coaching y consulting personal of di pareha. Pa mas informacion, e-mail: info@intima-c.com


text:
Liga Pariba ta bai representá Kòrsou den kampionato regional den Intermediate League. E selekshon aki ayera, djabièrnè 27 di aprel 2018, a gana e último dos weganan i asina tambe gana e seri kontra Liga Pabou ku 7-5.
Intermediate League ta un dje divishonnan ku tambe ta kai bou di Curaçao Little League. E liga aki último simannan tabatin un seri di wega entre Liga Pariba i Pabou.
E seri a kuminsá ku Liga Pariba ganando e promé dos weganan. Despues Liga Pabou a gana e sigiuente dos enkuentronan i asina empatá e seri. E timnan despues a sigui gana pa bùrt di otro i pues a drenta e wikènt largu aki empatá na 5 triunfo pa banda.
Ayera djabièrnè tabatin dos wega planiá atrobe entre e dos liganan. E selekshon di Liga Pariba a bin bon prepará i den un tremendo demonstrashon a gana ku skor di 13-6 di Liga Pabou pa asina bai 6-5 dilanti den e seri.
Picher ganadó a resultá Yardielo O’niel, miéntras ku picher Keorden Leito a pèrdè pa Liga Pabou. Tyree Valeriaan i Yardielo O’Niel a sobresalí na bate pa Liga Pariba, kada un ku 3 hit den 4 turno. E mihó bateadó pa Liga Pabou tabata Mairoshendrick Martinus ku 2 hit den 3 turno.
Den e di dos wega Liga Pariba i Liga Pabou a lucha duru kontra di otro. Pero un biaha mas tabata Pariba ku a gana: 4-3. Ku e viktoria aki e selekshon a gana tambe e derechi pa representá Kòrsou próksimamente den kampionato regional den Intermediate League.
Picher ganadó den e di dos enkuentro tabata D-sean Wederfoort, miéntras ku Joshua Leito a resultá e picher pèrdèdó. Nair Jamanika a sali mihó bateadó pa Liga Pariba ku 2 hit den 2 turno. Pa Liga Pabou Lushendrick Nahr a kaba ku 1 hit den 1 turno na bate.


text:
Pa: Bo sirbidor Eric Ras Partido Curpa.
Dialuna prome di maart 2021 nos por a mira of a tende cu e codigo civil di Aruba a wordo aproba cu 17 voto na fabor y 4 vota contra. Nunca nos por a biba imagina cu nos Parlamentarionan a yega n’e nivel aki caminda no tin temor di Dios y ta bay contra di e boluntad di Dios. Nos Parlamento como organo mas halto a duna e impresion cu Aruba no ta kere den Dios.
Aruba pa añanan ta reconoci pa ta un isla caminda gran parti ta di fe Cristian. Estadista ta mustra cu mas 90% ta di fe Cristian, di cual 82% ta Catolico, 8% ta Protestant y 4.1% ta Evangelista. Nos ta biba den un mundo modern, pero esey no ta haci cu nos mester sigui e malo den su maldad.
Nos problema social ta hopi grandi aki na Aruba y ta haci cu hopi cos ta bay malo aki na Aruba. E nucleo familiar ta hopi importante pa nos sociedad. Den cada hogar aki na Aruba mester reina e paz y e amor di Dios. Unda e paz y amor di Dios ta reina nos lo mira e stablidad y e progreso di e famia. Un hogar asina lo florece y no tin lugar pa violencia. Si nos kier mira un cambio aki na Aruba anto nos mester zorg pa fundeshi familiar ta solido.
Na nos hermana isla Curacao partido MFK tabata e unico partido politico cu a para pa nucleo familiar y bin resulta den e partido ganador di eleccion. Aki na Aruba e unico partido cu ta para p’e famia y ta kere den Dios ta partido CURPA.
Pesey mes nos di partido Curpa ta invita e pueblo Arubano pa uni cu partido Curpa p’asina trece e cambio cu nos pueblo ta desea.


text:
Tempo: Awe anochi: parcialmente nubla cu un posible awacero breve den marduga y mayan: parcialmente te temporalmente hopi nubla cu localmente un awacero breve
temperatura maximo 30 grado celsius
temperatura minimo 26 grado celsius
bahada di solo : 6:31 pm
subida di solo : 7:04 am.
biento:
modera te basta fuerte for di direccion generalmente oost; forsa 4 te 5 (20 te 39 km/ora, 11 te 21 nudo) Den dia fuerte te posiblemente duro den rafaga; forsa 6 te 7 (40 te 61 km/ora, 22 te 33 nudo)
situacion general di tempo pa proximo 24 ora: humedad disponible den e nivelnan mas abou di atmosfera lo move cu e fluho di biento y induci shelonan temporalmente hopi nubla. principalmente den oranan di marduga y mainta esaki lo produci algun awacero pasajero te breve riba partinan di e isla.
condicionan maritimo/ estado di lama: un estado di lama leve te modera na parti zuid y modera
te localmente poco bruto te bruto na sectornan oost te noordwest ta wordu spera den proximo 24 ora. olanan lo ta for di oost entre 4 pa 8 pia te kisas 9 pia. e olanan di mas halto lo ta na partinan oost te noordwest.
aviso/ alerta: ta sugeri ocupantenan di boto chikito pa bai cu cautela na partinan oost te noordwest. un aviso pa boto chikito pa e partinan menciona aki lo keda na vigor te proximo aviso.
fenomenonan special:
ningun
potencial di awacero pa proximo 24 ora:
1 te 5 mm; localmente esaki por varia.
registracion di temperatura (grado celsius) y
awacero (mm) den ultimo 24 ora (8’am pa 8’am):
airport : max 29 / min 26 / 0.6 mm
westpunt: max 29 / min 24 / 4.8 mm
sta rosa: max 30 / min 25 / 5.4 mm
pronostico di tempo pa proximo 3 dianan:
parcialmente nubla cu un awacero pasajero. biento lo ta for di direccion generalmente oost i modera te basta fuerte; posiblemente fuerte den rafaga; temperatura ( grado celsius) max / min lo ta: 29 / 24


text:
Hospital Nobo Otrobanda (HNO) ta e entidat responsabel pa manehá e proyekto magno di Kòrsou su hòspital nobo. Pues HNO ta responsabel pa entre otro konstrukshon, planifikashon, preparashon di personal di St. Elisabeth Hospital, rekrutamentu, transishon i entrega di e hòspital na momento ku esaki ta kla pa bira operashonal durante kuartal kuater di 2019 komo Curaçao Medical Center. Pues, Hospital Nobo Otrobanda ta e proyekto, i Curaçao Medical Center ta nòmber di e hòspital nobo.
Kiko ta e diferensia entre Hospital Nobo Otrobanda i Curaçao Medical Center?
by HNO Author | Jan 28, 2019 | Blog | 0 comments


text:
Diseño de paisajes
Diseño de paisajes
diseño paisajes, diseño paisajes buenos aires, diseño paisajes caba, diseño paisajes capital federal, Diseño de paisajes, diseño paisajes, diseño paisajes buenos aires, diseño paisajes caba, diseño paisajes capital federal, Diseño de paisajes, diseño paisajes, diseño paisajes buenos aires, diseño paisajes caba, diseño paisajes capital federal, Diseño de paisajes, diseño paisajes, diseño paisajes buenos aires, diseño paisajes caba, diseño paisajes capital federal, Diseño de paisajes, diseño paisajes, diseño paisajes buenos aires, diseño paisajes caba, diseño paisajes capital federal, Diseño de paisajes, diseño paisajes, diseño paisajes buenos aires, diseño paisajes caba, diseño paisajes capital federal, Diseño de paisajes,
diseño paisajes, diseño paisajes buenos aires, diseño paisajes caba, diseño paisajes capital federal, Diseño de paisajes, diseño paisajes, diseño paisajes buenos aires, diseño paisajes caba, diseño paisajes capital federal, Diseño de paisajes,


text:
ORANJESTAD - Gobierno di Aruba a tuma nota di e caida di Gabinete Rutte III. Gobierno tabata sigui e desaroyo aki ya pa algun dia y por a mira cu esaki lo a bin. A base di e ‘Toeslagenaffaire’ den cual miles di mayornan a wordo trata hopi malo door di departamentonan di Gobierno na Hulanda, esaki a conduci pues cu e Gobierno a cay, Premier Evelyn Wever-Croes a declara.
E hecho aki no tin mucho impacto mirando cu ya e eleccion ta planifica pa tuma luga na maart. Pues ya caba e periodo di preparacion pa eleccion ta stipula y ta algun siman so tabata falta di e Gabinete Rutte III. Pa Aruba esaki no tin consecuencia, Premier Wever-Croes a pone enfasis cu a verifica esaki mainta cu Hulanda.
E palabracionnan haci cu Hulanda ta pa un periodo di seis aña y palabracionnan ta haci entre dos Gobierno pues locual cu a palabra ta keda vigente tambe si Gobiernonan cay. Esaki ta nifica cu e sosten di likides cu Aruba ta haya for di Hulanda no lo wordo impacta.
‘Mester bisa cu Aruba ta sigui haci tur di su parti pa cumpli cu e condicionnan pa por haya e finananciamento cu falta pa e prome ‘tranche’ di e aña aki cu ta januari-februari-maart.’
Por ultimo Prome Minister di Aruba ta desea e politiconan Hulandes hopi forsa y exito den e periodo aki.
“Pa e pueblo Hulandes esaki ta cay un poco fastioso pa motibo cu un Gobierno demisionario den un crisis di Corona no ta algo faborabel, sinembargo no por otro y den esaki ta desea nan hopi exito”.


text: KRALENDIJK – Tin indikashon ku porfin idioma papiamentu ta bai haña rekonosementu komo idioma kompletu. Esaki despues ku minister di asuntu nan interno i relashonnan di Reino di BZK, Kajsa Ollongren, a komprometé su mes den Tweede Kamer, ku el a hasi tur esfuerso pa wak den kua forma por logra esaki mas mihó. E minister mes ta pensa pa wak kon por logra esaki pa medio di un kombenio. El a bisa ku e ta trahando riba dje i tin hopi gana di logr’é. Kontestando preguntanan di miembronan Nevin Özütok di GroenLinks i Attje Kuiken di PvdA, durante tratamentu di presupuesto di e ministerio di BZK pa 2021, a toka e tema aki. Parlamentario Özütok a puntra e mandatario si e ta dispuesto pa laga hasi un investigashon, si papiamentu por bira un idioma kompletu. Kuiken na su turno a mustra riba e echo ku e ta haña idioma papiamentu importante. Esaki kontrali na Limburgsch i Fries sí. Segun Kuiken idioma papiamentu tantu komo idioma i kultura ta hopi importante. E ta deseá pa kua motibu ta hasi e distinshon i ta hasi un apelashon pa hasi algu kontra esaki. Minister Ollongren ta menshoná ku e ta haña e idea i deseo di ámbos miembro di Tweede Kamer hopi positivo. E tambe ta deseá pa protehá i stimulá idioma papiamentu. Segun e mandatario e ta den kombersashon ku entidat públiko di Boneiru, i e organisashonnan tokante esaki. E ta mustra ku den debatenan anterior a mustra ku e karta Europeo pa idiomanan regional i idioma di minoria ku ta rekonosé Limburgsch i Fries, no ta konta pa e teritorionan ultramar. Esaki ta konta solamente pa Europa. Pues mester bai wak kon ta protehá idioma papiamentu mas mihó. E minister ta pensa den kua forma, kisas den forma di un kombenio òf algu por estilo pa por hasi esei. E minister a primintí di tene Tweede Kamer por eskrito na altura di e progreso den esaki.


text:
Den e segundo parti nos lo dedica na dos otro asesinato hopi tristo y cruel, cu ta:
Na Februari 1982, “Carnavalsmoord,” manera e la wordo yama, un caso hopi tristo y cruel
&
Na November 1982, Jaloersheid a pone un homber yega asina leu di mata un muher na Montaña
Carnavalsmoord, esaki tabata e nomber cu a wordo poni pa e caso tristo aki den cual 3 hoben a mata un otro hoben cruelmente y a laga su curpa benta den mondi pabou di actual Don Elias Mansur Ball Park.
Oranjestad/Dakota: Diadomingo 21 di februari 1982, despues di a pasa henter un dia celebrando y gozando di e parada grandi di Aruba su Carnaval 28, den oranan di anochi ainda por a scucha varios caminda e cancion “Hiep Hiep Hoera” di Ito Dania, e Rey di Tumba di 1982, tambe despues di a tende henter dia brass band, Roadmarch di Mighty Cliffy, “Jamming” y hopi mas. Poco poco e hendenan tabata bandonanan e cayanan di Oranjestad, buscando caminda di cas.
Ricky a bay pasa e dama L. te su cas na Tarabana
E hoben Enrique Bermudez, cariñosamente yama Ricky, un hoben di 19 aña, tabata un di e miles y miles di hendenan cu a bay mira e parada grandi, despues di henter un dia gosando di e celebracion di Carnaval, te cu a bira anochi. Ricky como un hoben, cu a haya un bon educacion di cas, no kier a laga un dama cana bay su so den oranan di anochi te Tarabana. Nos no sa si tabata trata di su enamorada of djis un amiga. Ricky como un cabayero a dicidi di pasa e dama pa su cas, sin sa kiko destino tabata tin wardando pe na Tarabana.
Ricky a mira e tres personanan ta horta den Centro di Bario Dakota y nan lo a invite pa drenta paden y bebe cu nan
Ricky Bermudez canando cu e mucha muhe, pa yega na cas di unda e dama tabata biba mester a pasa dilanti di Centro di Bario Dakota, e la mira tres persona den e edificio e oranan ey. Ricky a sigui cana y a hiba e dama su cas. Ora di bin bek e la bolbe pasa e mesun caminda. E la bolbe mira tres personanan den Centro di Bario Dakota, pero e tres personanan tambe a mira Ricky bolbe pasa y a nota cu Ricky a mira nan.( tin un version cu ta bisa cu Ricky a para na e schuifdeur y a miranan bezig ta horta paden.
E tres ladronnan den Centro di Bario Dakota tabata Nicojan Jansen, R. Dirksz y N. Albertsz. Ora cu e tres ladronnan a mira cu Ricky a miranan ta horta, aparentemente Nicojan Jansen lo a invita Ricky pa e drenta paden.
E tresnan aki a trata na coi confiansa cu Bermudez y a cuminsa dun’e bebe alcohol, cu nan tabata hortando for di e bar di Centro di Bario. Aparentemente nan lo a duna Ricky un 7 pa 8 cerbes bebe, tur esaki pa gana su confiansa pa e no bay bisa cu nan tabata hortando den Centro di Bario Dakota. Na momento cu nan tabata den Centro di Bario.
Nan a bay dilanti e panaderia den Guyabastraat
Nan no por a keda hopi mas den Centro di Bario y a dicidi di cana bay direccion di Guyabastraat, carga cu varios botter di alcohol y algun cos mas nan a bay sinta dilanti Panaderia Dakota y a sigui bebe. Dje un a cuminsa puntra otro kiko ta bay haci cu Ricky. Ricky a cuminsa bisanan cu e ta bay, aki nan pensamento a bay pa likid’e, paso nan a pensa cu mas sigur e lo bay reda nan.
Nan a bay cu ne banda di Marlboro Ball park y aki ta unda Ricky a wordo cruelmente asesina
Nan a dicidi di cuminsa cana cu ne, nan a pasa Fergusonstraat, Stadionweg y a bay banda di e tempo ey Marlboro Baseball Park, na e momento ey Ricky a bisanan cu e ta bay. Aki ta caminda cu Dirksz a dicidi pusha Ricky y despues a hink’e como tres biaha den su nek, mientras Nicojan a wanta su pia. Despues Nicojan y Dirksz a sigui na un forma hopi cruel hinca e curpa di Ricky. Un total di 81 hinka. E dosnan aki a hink’e, despues a pasa N. Albertsz e cuchiu yen miedo di nan, mientras nan tabata oblig’e pa e tambe hinka, pero pa scapa su mes un bida, e la gaña hinca e curpa cu ya tabata sin bida. Despues nan a lastra e curpa bente den mondi pabou di Don Elias Mansur Ball Park.
Tata di Ricky hopi preocupa a bay haci un denuncia na Warda di Polis
Dialuna 22 di Februari 1982, Un meneer Bermudez ta yega Warda di Polis, hopi preocupa y ta haci un denuncia cu su yiu homber Enrique Bermudez a bay Carnaval y te na e momentonan aki no a yega cas. Mesora polis a tuma tur detayes y a cuminsa cu un buskeda pa Enrique Bermudez di 19 aña.
Curpa di Ricky a wordo haya
Dia 24 di Februari 1982, den oranan di mainta dos señora, un tabata di fam Bergrok, e otro no conoci pa nos, nan tabata pasando den e area di Mansur Ballpark, na dado momento nan a bin topa cu un curpa ya den un estado di decomposicion den e mondi benta. Mesora nan a yama polis y asina a bin topa cu e curpa, tabata trata di e curpa sin bida di Enrique Bermudez. E curpa a keda confisca y despues di merdia a wordo duna liber na famia pa asina e famia por a dera nan ser keri, e mesun atardi aki.
Investigacion a start y 7 persona a keda deteni pa interogacion
Un team di recherche a cuminsa cu un investigacion y a hopi lihe detencion a cuminsa cay, como 7 persona a keda deteni pa interogacion, pero niun di e personanan aki tabata envolvi den e asesinato. Muy probablemente, segun nos a compronde un of mas persona cu a mira e Nicojan y R. Dirksz na sanger of otro hendenan cu a pasa y a miranan den oranan di anochi den compania di e hoben Bermudez a tip polis.
Carnavalsmoord a keda soluciona, tres asesinonan a admiti di a mata Ricky
Dia 25 di Februari 1982, e Carnavalsmoord a keda soluciona, mientras e 7 personanan cu tabata deteni a wordo laga den libertad. Polis a logra detene e trio envolvi den e asesinato di Bermudez. Tur tres a admiti di a asesina Bermudez. N. Jansen di 21 aña, N. Albertsz di apenas 18 aña y R. Dirksz di 25 aña, tur tabata biba den Dakota.
Declaracion di e tres personanna cu a admiti cu nan a asesina Ricky
Nan tur tres a admiti lo siguiente; Cu enberdad diadomingo pa dialuna den careda di mey anochi, nan a bay na Centro di Bario Dakota, pa horta, nan a drenta via e porta banda di e bar. Nan a bebe alcohol y na dado momento nan a mira e victima pasa bay, nan no conoce e victima y e victima tabata den compania di un dama L. Segun declaracion nan a mira e pareha ta mira nan. Un rato despues e victima a regresa su so y lo a bolbe mira paden. Jansen a habri e porta y a invit’e pa bin dal un drinks cu nan, locual e victima lo a haci tambe. Nan mester a haci poco esfuerso pa gana su confiansa, pa evita cu e lo bay papia.
Na momento cu nan tabata bebiendo nan a cuminsa puntra otro kiko nan lo haci cu e victima, entrenan sin cu Bermudez a scucha nan lo a palabra algo . Despues nan a sali for di Centro di bario y a bay cu algun bebida y algun cos cu nan a caba di horta for di Centro di bario direccion di Panaderia Dakota den Guyabastraat. AKi ta caminda nan a palabra con nan lo likida e victima, paso nan no tabata confi’e cu e lo bay reda nan, mirando cu e victima tabata kier a cana bay.
Manera cu nan a yega na Marlboro tennispark, nan a pushe y a bente abou. E la wordo hinka tres biaha den su nek y despues tur parti di su curpa como 81 hinka, nan a lastr’e bente pabou di actualmente Don Elias Ballpark, den e mondi.
Mesora despues di interogacion tur tres a keda deteni y hiba Huis van Bewaring. Jansen tabata wordo busca caba pa motibo cu e la horta den un trailer di carnaval.
Desde e dia aki a cuminsa un serie di casonan den corte relaciona cu e Carnavalsmoord, cu a caba te dia 7 di juni 1983
Jansen a huy for di Huis van Bewaring Dakota.
Diasabra 20 di November 1982, Nicojan Jansen a huy for di Huis van Bewaring Dakota. Esaki a sosode den careda di 1’or y mey di merdia. Jansen (22) a haya un chens pa huy for di e werkplaats di huis van bewaring, cual e no a laga pasa. Mesora a cuminsa un buskeda rigoroso pa e fugitivo Jansen, tur esaki pa motibo cu e tabata wordo considera como un criminal peligroso, un acusado di Carnavalsmoord.
Buskeda rigoroso pa e fugitivo asesino peligroso Nicojan
E Comisario di Polis a haci un peticion pa e polisnan bay cu cautela mirando cu Jansen ta hopi peligroso y agresivo. Un buskeda rigoroso a wordo haci pa haya e fugitivo Nicojan Jansen. Dialuna 22 di November 1982, den careda di 9’or y 45 di mainta, den area di Boca Druif, autoridad a logra pone man riba Jansen. Desde cu Jansen a huy for di prison, polis a haya varios tips, cu nan a mir’e na Bringamosa, un buskeda den e area aki sin resultado, un rato despues a drenta un otro tip cu e ta na Boca Druif y aki SI polis a logra pone man riba dje y a hibe cera bek na Huis van Bewaring.
“Een Beestachtige moord” esaki ta con Fiscal a yama e asesinato aki durante tratamento di e caso aki den corte
Segun investigacionnan haci en total e victima a wordo hinka como 81 biaha. E Fiscal di e tempo ey a yam’e “een beestachtige moord”. Durante tratamento di e caso, e tres acusadonan a bin cu tur sorto di storia y officier van justitie a bisa nan cu nan ta rico na fantasia, paso dilanti di Rechtercommissaris y polis nan a duna diferente declaracion. Fiscal a bisa den corte cu e tres acusadonan aki merece di haya un straf cu ta na e nivel y seriedad di e delito cruel cu nan a comete.
Fiscal a exigi pa Jansen y Dirksz 20 aña y pa Albertsz 15 aña. Maske Albertsz su envolvimento tabata menos, pero segun Fiscal na niun momento e la bay sconde of a trata na yuda Bermudez.
Defensa di abogado di e acusado Jansen
Abogado Flanders, a representa Jansen y kier a bin cu un defensa cu no ta Jansen so a faya, pero e comunidad completo cu nunca a dune un chens pa bira un bon civil. Esun cu a duna Jansen marihuana cu su 12 aña tambe ta forma parti di e comunidad. Segun Flanders no ta nada straño, cu e mucha di 12 aña aki a crece bira un homber cu awe tin cu para dilanti mesa berde pa un delito asina aki.
Defensa di abogado di e acusado Dirksz
Abogado Sint Jago-Francis a bin cu un defensa cu Dirksz for di 20 di februari a cuminsa bebe alchol y tabata riba droga. Dirksz no tabata drumi mas cu 3 ora pa dia y pa tene cuenta cu e no lo por para responsabel pa su hechonan mirando cu e no tabata na su sano huicio durante e sucedido y a pidi vrijspraak pa su cliente. Segun e abogado e raport psykiatrico no tabata duidelijk y a pidi pa traha un di dos raport cu un otro psykiatra. E la haci un apelacion na Hues pa declara e dagvaarding nulo.
Abogado Hans Sjiem Fat, tabata abogado di e acusado N.Albertsz.
E abogado a dirigi su mes na e famia di e victima cu tabata presente den sala, e la cuminsa na condoleernan. Despues e la trece dilanti cu su cliente no a menasa e victima , no a ten’e, no a strob’e di huy, no a fors’e bebe y niun momento a hinca e victima y ni a push’e riba vloer. Niun momento e no a participa activamente na e asesinato di Bermudez. E Abogado a pidi hues pa dune un castigo cu ta igual na e tempo cu e ta den voorarrest.
E caso a tarda pa motibo di e raportnan psykiatrico cu a wordo traha na spaño y mester a keda traduci na Hulandes.
Sentencia den e caso Carnavalsmoord a cay
Diamars 7 di juni 1983, Despues di casi un aña y mey, porfin e dia a yega cu Hues a dicta sentencia: Dos biaha 20 aña pa Nicojan Jansen y R.Dirksz, N.Albertsz a haya 2 aña y mey. Na final esaki ta loke hof a dicta Procureur General a exigi levenslang pa Nicojan y Dirksz, anto 15 aña pa Albertzs.
Corte den prome instancia a duna Nicojan y Dirksz levenslang y pa Albertsz 1 aña y mey, pero Jansen y Dirksz no tabata di acuerdo y apela, mientras cu Fiscal tampoco no tabata di acuerdo cu e castigo cu Hues a duna Albertsz y fiscal a bay den beroep, paso e no tabata di acuerdo cu e sentencia cu N. Albertsz a haya.
Na final Hof a yega na e conclusion cu Albertsz no por wordo huzga pa e asesinato of pa ta medeplichtig di dje, pero si pa ladronicia y e la haya 2 aña y mey di castigo. Mientras na final Nicojan Jansen y Dirksz, no a haya levenslang pero nan tur dos a haya 20 aña.
E tres asesinonan aki tabata bou influencia pisa di droga y alcohol
Hendenan yega na e personanan aki a duna nos un informacion no oficial cu e dia di e asesinato tur tres tabata riba un sorto di droga pisa y nan niun no tabata por a funciona normal. E tempo ey nan, esnan cu no tabata tin placa, lo tabata uza un sorto di pildo cu ta un trankilisante pa cabay. Aparentemente tur tres tabata bou infuencia di e pildo aki y riba dje nan tabata bou influencia di alcohol tambe. E pildo tabata wordo considera como un droga hopi peligroso pa ser humano.
Tipsnan valioso polis lo a ricibi cu hopi lihe por a detene e tres personanan aki
Tambe nan a informa nos cu e tres nan aki a yega nan cas cu nan paña tur na sanger y cu na ora e efectonan di e droga a cuminsa sali for di nan curpa y nan a bin bek na nan tino, un di nan tabata yora manera alma malo. Esaki lo a confia un ruman di kiko tur nan a caba di haci y no ta conoci si ta e ruman mes lo por a bati alarma.
Den Dakota tabata tin rumornan fuerte, cu ora Jansen a yega su cas, un persona cu tabata biba den un apartamento den su cura di cas, a nota cu Jansen a yega tur na sanger, mesora e la pensa algo hopi malo e lo a caba di haci. Den bario a wordo conta cu e homber aki na momento cu e la haya sa di e asesinato, lo a bay informa polis di locual e la mira e dialuna marduga. Tambe un of mas hende lo a pasa y a miranan dilanti panaderia den compania di Bermudez. En todo caso tabata tin suficiente testigo pa por a detenenan y despues nan mes a admiti di a mata e hoben Bermudez.
Carnavalsmoord tabata un caso cu hopi hende nunca mas lo lubida, un asesinato hopi cruel, cu den e bario di Dakota te awe ta papia over di dje. No lo tabata mas miho pa nan a laga e Ricky bay y si e la redanan mes ta solamente un periodo cortico nan lo a haya cera. SI Enrique Bermudez miho conoci como Ricky tabata na bida e lo tabata un homber di 58 aña.
“Jaloersheid”, e motibo principal di un crimen passional den cual un homber a hinca Solange Blaire, e supuesto amor di su bida.
Montaña: Dialuna 8 di november 1982,`na un cas na Montaña nan a bin topa cu un curpa sin bida di un dama Haitiana, di 33 aña di edad.
Curpa haya sin bida na un cas na Montaña
Den careda di 5’or di atardi a drenta un informacion na polis cu den un cas na Montaña tin un curpa sin bida di un hende muhe. Manera ta e proceduranan normal, mesora a manda un patruya na e cas. Na yegada enberdad nan a bin topa cu un curpa sin bida di un dama Haitiana yama Solange Blaire di 33 aña. Solange tabata cuida un anciana na e cas aki. Dr. Lin a constata morto, e curpa a wordo confisca y hiba na e mortuario di hospital.
Na prome instante a wordo bisa cu e dama a wordo hinca cu un obheto scerpi den su pecho. Mesora autoridad a cuminsa cu un investigacion y hopi lihe a yega na un pista di un sospechoso, cu lo por a comete e asesinato aki, cu ta e homber Z.F.B.(53). E homber aki tabata tin un relacion amoroso cu Solange.
Detencion a cay
Z.F.B. tabata biba na un cas na Matividiri, polis a bay na e cas y Z.F.B. no kier a sali bin pafo pa topa cu e agentenan y mucho menos kier a papia cu nan. Na momento cu polis a drenta den e cas, nan a bin topa cu ne scondi bou cama. Mesora e la keda deteni como e sospechoso principal di a hinca Solange fatalmente. Durante interogacionnan enberdad e la admiti di a hinca Solange pa motibo di jaloersheid y no tabata kier pa Solange a kibra e relacion amoroso cu ne.
Fiscal a exigi 5 aña di castigo di prison pa Z.F.B.
Riba 27 augustus 1983 Z.F.B. mester a presenta den corte. Segun Fiscal, riba e anochi di 7 pa 8 di november 1982, Z.F.B. a asesina e cria Haitiano Solange, kende ta e persona cu Z.F.B. tabata supuestamente stima. Ela hink’e y a mat’e. Fiscal a exigi 5 aña di castigo di prison pa Z.F.B.
Z.F.B. no tabata kier pa nan relacion amoroso caba
Segun declaracion di Z.F.B., nunca tabata su intencion di a mata Solange. Nan tabata bay bon cu otro y e tabata yud’e cu placa pa cria su yiunan na Haiti. Solange na varios ocasion a pidi e homber pa stop di bebe.
Riba e anochi aki Z.F.B. tabata bou influencia y hunto cu dos otro amigo nan a bay bishita Solange. Despues cu nan tres a bay for di e cas, Z.F.B. a bin bek na e cas, paso e lo tabata desea di tene relacion cu Solange, pero no kier a puntra Solange dilanti di e dos amigonan.
Solange no kier a tende nada di tene relacion cu Z.F.B. y a bis’e pa e bay for di su cas. E homber a declara cu e victima na dado momento a bay den cushina y a pasa man pa un cuchiu, mesora e la pensa cu e muhe ta bay hink’e y e la kita e cuchiu for di e muhe. Segun Z.F.B. for di e momento ey, e no ta corda cu si ta zwaai e la zwaai cu e cuchiu, pero un cos cu si e ta corda, tabata ora cu Solange a cay riba vloer y cu e la cuminsa mira sanger, aki ta caminda cu e la spanta.
Fiscal a sigui exigi 5 aña di castigo di prison pa Z.F.B.
Durante tratamento di e caso den corte, Fiscal a splica cu for di e investigacionnan haci a resulta cu e victima a wordo hinca profundamente na su cintura, cu un cuchiu di 20cm largo. Fiscal a keda para ariba, cu kita bida di un otro ser humano ta un delito hopi serio, pio ora cu e victima no a haci nada robes. E unico cos cu e victima tabata kier, tabata caba e relacion amoroso cu Z.F.B. y pa esaki Fiscal a pidi 5 aña di castigo di prison.
Varios raportnan a keda traha
For di e raportnan psikiatrico a sali na cla cu Z.F.B. tbt un persona cu tabata bebe masha hopi mes. Den e raport a wordo conseha pa e bira miembro di A.A. y tambe lo ta un miho opcion pa e bay sinta su castigo na Corsou caminda su famianan ta biba. E raport di psycologo a splica cu Z.F.B. ta un persona hopi keto, pero e bebemento di alcohol ta sak’e hopi lihe for di su cashi.
Pa loke ta trata su strafkaart, ta un biaha so e la hay’e envolvi cu algo cu tin di haber cu husticia.
Hues a dicta sentencia, 4 aña di castigo di prison
Diaranson 9 di november 1983, net un aña despues di e asesinato, Hues a dicta sentencia den e caso aki. Z.F.B. a wordo sentencia cu 4 aña di castigo di prison. Hues a haya cu no por a sentenci’e pa asesinato, paso Hues ta haya cu den e caso aki, principalmente no tin prueba di asesinato y pa esaki e la wordo declara liber. Pero si a keda sentencia pa maltrato cu morto como consecuencia. Hues a mustra cu e acusado tabata bou influencia y cu e mes a declara cu e no sa con e por a yega asina leu, pa a mata e persona cu e tabata stima. Maske Fiscal a pidi 5 aña pa Z.F.B. algun siman prome, durante e ultimo tratamento di e caso, Hues a duna Z.F.B. 4 aña di castigo di prison.
No ta conoci si e la wordo manda Corsou pa sinta su castigo of e la sint’e na Aruba mes.
Si bo sa mas di e casonan aki y ta desea di papia cu nos por contact nos libremente na nos email info@arubanative.com


text:
Pronóstiko di tempu pa Kòrsou i bisindario bálido te djaweps mainta 06:00 o.l., 29 di yüli 2021.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l., 29 di yüli 2021.
Kompilá: djarason 28 di yüli 2021, 05:00 o.l. (09:00 UTC).
Tempu: Shelu ta parsialmente nublá ku chèns pa un áwaseru lokal.
Temperatura máksimo lo alkansá 32ºC i temperatura mínimo 27ºC.
Solo ta sali 06:22 i ta baha 19:03 o.l.
Bientu: Por lo general ost i moderá; forsa 3 te 4 (12 te 30 km/ora, 7 te 16 nudo). Mas lat riba djárason, ráfaga basta fuerte; forsa 5 (31 te 39 km/ora, 17 te 21 nudo).
Situashon general: Durante proksimo 24 ora temporalmente mas nubia lo pasa riba nos region i por okashoná algun áwaseru lokal riba nos isla. Mas ainda, entre awe i djaweps gradualmente e forsa di bientu lo oumentá.
Kondishon di laman: Por lo general trankil ku altura di olanan entre 0.5 i 1.5 meter (2 i 4 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djabièrnè mainta: Parsialmente nubla i sin áwaseru signifikante. Bientu lo ta mas fuerte.
Meteorólogo: Abraham.


text:
CBCS a laga
traha moneda
pa CNSJazz
Festival 2013
E siman aki Banko Sentral di Kòrsou i Sint Maarten a duna presidente Gregory Elias di Fundashon Bon Intenshon pèrmit pa hasi promoshon pa bende un moneda spesial di 5 florin den kuadro di Curaçao North Sea Jazz Festival ku e fin di siman aki ta yega su kulminashon.
Na esun banda di moneda ta potretá na koló un saksofonista ku e logo di Curaçao North Sea Jazz Festival. E teksto ku ta kompañ’é ta: “CURAÇAO NORTH SEA JAZZ FESTIVAL 2013” i “5 GUILDERS”.
E preis di benta pa e moneda produsí spesialmente pa e evento grandi aki ta stipulá na 30 dòler (Merikano). E moneda ta na benta na Banko Sentral (aki na Kòrsou na Skalo) i despues posiblemente tambe na e bankonan komersial i na okashonnan ku lo anunsiá.